text:
Archivo di e Categoria ‘General’
Gisbert Boekhoudt director di Directie Natuur en Milieu:
ORANJESTAD (AAN): Gisbert Boekhoudt, director di Directie Natuur en Milieu a duna di conoce durante un entrevista cu a traha riba un concepto di ley pa maneho di medio ambiente. E ley aki a bay cana su caminda pa asina e por bira un realidad.
Actualmente tin inversionistanan cu ta interesa den desaroya nan proyecto na Aruba y pa esaki nan mester tene cuenta cu algun aspecto cu ta regarda cuido di nos naturaleza. Te cu awor no tin un ley di maneho di medio ambiente.
Sinembargo, tin un instrumento pa ora un compania of un hende ta bin cu un iniciativa cu tin di haber cu cierto areanan rond di nos isla.
Na prome lugar, Gisbert Boekhoudt a duna di conoce, e instrumento aki ta wordo aplica ora cu e proyecto aki ta uno grandi. E instrumento aki no ta pa un proyecto chikito.
Minister Presidente Eman
ORANJESTAD (AAN): E impase cu a surgi e luna aki entre Gabinete Mike Eman y Gobierno Hulandes no ta kita na nada e amor y aprecio di e pueblo y su gobernantenan pa pais Hulanda. Na momento cu Prome Minister Mike Eman a finalisa su welga di hamber, un di e prome puntonan cu el a trece dilanti cu Aruba ta convivi cu Hulanda den e momento di tristesa grandi pa e cantidad grandi di Hulandesnan cu a
perde nan bida den e accidente aereo di Malaysia Arlines.
Despues di gradici tur esnan cu a compañ’e den su lucha pa mantene autonomia di Aruba, Prome Minister Mike Eman a pidi e publico presente pa tene un minuut di silencio pa recorda e victimanan y nan famia.
ORANJESTAD (AAN): Diabierna atardi 5’or a cuminsa un marcha di protesta cu a sali for di Juliana Plein dilanti Juliana School, canando riba L.G. Smith Boulevard y pa termina dilanti Bestuurskantoor.
Ey Rocky Kelly, na cabes di Grupo di 7, cu a yega cu mas o menos 300 hende, a entrega un manifiesto na Prome Minister interino, Ing. Mike de Meza, kende tabata compaña pa Ministernan Sevinger y Schwengle.
DIARIO ta join e Siman di Colombia moda 2014:
ORANJESTAD (AAN) – Dialuna 21 di Juli aki, e Siman di Colombiamoda lo tuma lugar, celebrando su di 25 Aniversario. Un biaha mas Matutino DIARIO tin e gran placer di join e evento aki, pa invitacion di Inexmoda.
Di señor Mauricio Villa Bedoya, coordinador di prensa y RRPP di Inexmoda, nos a ricibi e siguiente informacion den cual tres aspecto ta destaca:
- E di 25 edicion di Colombiamoda tin como obhetivo, resalta e diseño Colombiano y na special un di esnan di mas innovado y destaca di e momento: e talento di creadornan nobo.
Contrario na expectativanan cu tabata tin:
ORANJESTAD (AAN)—Presidente di sindicato STA (Sindicato Trahadornan di Aruba), señor Diego de Cuba, a menciona den entrevista cu Matutino DIARIO, cu e mudamento di waf di container mester a trece beneficionan pa APA, pero esaki no ta resulta di ta e berdad, locual e ta lamenta hopi.
E presidente di STA a menciona cu practicamente nan lo bay maneha carga mas den e waf, y cu loke nan ta bay haci ta e sistema di landlord unda nan ta bay cobra pa meter cuadra cu nan ta bay huur cu Astek, cu ta e compania cu ta bay maneha Barcadera.
El a subraya cu na comienzo e lo no genera suficiente placa pero na paso di morocoy lo produci entrada tiki, tiki.
ORANJESTAD (AAN); Guardacosta di Reino Hulandes den Caribe (KWCARIB) desde Diahuebs tin e di dos Comandante local pa su Cutternan.
Na Aruba, e comando di e cutter Panter a wordo tuma door di Marc Solognier.
Solognier a finaliza su estudio na Hogere Zeevaartschool na Hulanda (HBO), y durante su trayecto di carera acelera dentro di Guardacosta, a ocupa varios funcion.
En preparacion pa e funcion di Comandante di Cutter, Solognier a traha ultimo dos aña na e Joint Rescue and Coordination Center di Guardacosta, y a nabega un aña como Comandante reemplazante di e cutter Poema na St. Maarten. Na final el a sigui e educacion “International Maritime Officer” na US Coast Guard exitosamente tambe.
Aruba ta di opinion y Hulanda mester sa cu e no por mete den Aruba su asuntonan financiero
ORANJESTAD (AAN): E situacion di e decision di Hulanda cu a pone un Koninklijke Besluit (KB) pa gobernador no ta na su luga segun Parlamentario Lorna Verlack.
Esaki ta un sistema cu ta trapa riba Aruba su constitucion. Diferente pregunta a bay pa minister plassterk na Hulanda riba e situacion aki door di partido D66 y CDA na. Sinembargo tur dos partido a haya contesta bek y nan no a keda satisfecho cu e contesta.
Segun parlamentario Lorna Verlac tanto partido D66 y CDA ta haya cu e contesta no ta basa riba ley y cu tampoco no a bin cu un solucion. Pesey mes a pidi un investigacion na Raad van Staten pa asina mira e parti di derecho y tambe pa bin cu un solucion.
Na Aruba ta sigui e desaroyo na Hulanda y minister plassterk a duna di conoce cu su persona mester a reacciona asina debi cu e ta mira cu Aruba ta bayendo atras y pa e no bay cay sin cu Hulanda no ta haci algo pa evita e situacion aki.
Diego de Cuba ta splica:
ORANJESTAD (AAN) – E presidente di Sindicato STA, señor Diego de Cuba, tocante e reunion cu tabata tin entre mediador, gerencia di APA y sindicato STA, relaciona cu e contrato colectivo pa e trahadornan di APA cu lo caduca dia 31 di Juli.
E sindicalista a menciona cu mester a pidi intervencion di Mediador, debi cu nan a cay den un impasse y negociacion a tranca, pa cual motibo APA mes a presencia di Mediador.
E presidente di STA a subraya cu e aspecto financiero ta esun cu ta haci hopi dolor, pero esaki ta consecuencia ora cu decisionnan ta wordo tuma pa perhudica e compania y practicamente e clase trahador.
Nunca pais Aruba a paga su debe
ORANJESTAD (AAN): Aruba tin un custumber pa hopi aña, esaki ta un punto cu mester tene cuenta cu ne y trata di cambia e pensamento aki. Segun parlamentario Donny Rasmijn esaki ta un custumber cu tin na Aruba cu gobierno ta subsidia tur cos, lubidando cu e placa cu gobierno ta haya ta di e pueblo trahado mes e ta.
Awor cu mester haci ahuste den e presupuesto mester tene cuento cu mester bin cu decisionnan manera tur parti di mundo ta wordo haci. Porehempel cuanto boet ta wordo duna? Masha poco segun parlamentario Donny Rasmijn, debi cu nada di e accion nan aki no ta wordo tuma na nos pais hopi mas gasto tin riba gobierno. Tambe e parti di belasting cada biaha tin problema si no ta paga na tempo.
E sistema di pikimento di sushi cu for di 2005 mester a cuminsa cobra. Diferente contractnan cu tur hende kier trabao den gobierno tambe ta pisa riba e presupuesto di Aruba.
ORANJESTAD (AAN): Asociacion Amigos de Colombia ayeratardi a ofrece un rueda di prensa pa asina duna un cordial bonbini na e canta-autor colombiano Galy Galeano kende ta na Aruba specialmente pa e celebracion di 204 aña di e Independencia di Colombia. Galeano ta bay ta presentando Diadomingo awor na Dakota Entertainment Center.
Den entrevista cu DIARIO Galy Galeano a duna di conoce cu e comunidad, specialmente e comunidad colombiano lo ricibi diadomingo awor hopi cariño durante su show. E lo haci un recorido di su carera artistico y lo interpreta mayoria di su canticanan. Tambe e lo complace tur peticion.
N.V. ELMAR ta anfitrion
ORANJESTAD (AAN): Otro siman Aruba lo ta anfitrion di e conferencia di CARILEC, cu e tema “Unlocking the Grid”.
Ta pa di prome biaha cu N.V. ELMAR ta anfitrion di un conferencia di e magnitud aki, cu participacion di profesionalnan den region di Caribe. E conferencia, unda cu expertonan y companianan riba e tereno di ingenieria specialisa den coriente ta topa, ta cay den e categoria di “Engineering & GIS Conference”.
E evento ta tuma luga den Renaissance Convention Center. A scoge Aruba como destinacion pa e conferencia pa via di su historia rico y pa fortifica e lasonan di e miembronan den e Region Pan Caribense.
ORANJESTAD (AAN): Como 8 aña pasa e prome pasonan a worde tuma pa un dia yega na instala un veld di yerba artificial riba tereno di SV Britannia na Pieda Plat.
No tabata facil, pa motibo cu prijsnan ariba mercado internacional tabata economicamente imposibel.
Pero durante cu añanan tabata pasando competencia internacional a haci cu prijsnan a cuminsa bira mas competitivo y locual a haci cu orgnizacionnan bon maneha por yega un dia na instala e turf pa nan veld.
ORANJESTAD (AAN):— Diasabra dia 26 di juli proximo na YMCA San Nicolas lo tin un evento caminda nos muchanan tin e oportunidad di ta mucha lagando un banda tur tecnologia pa un dia. E dia aki, “Reach Out To Our Kids”, lo ta uno yena cu actividad enfoca riba nos muchanan entre 4 pa 12 aña di edad. Lo tin diferente workshop cu lo varia entre obra di man, diferente actividad deportivo, musical y hopi mas. Cu cada actividad lo tin un premio pa e muchanan cu sali ganador cu lo varia entre articulo escolar, paña, etc.
Tambe lo tin un vlooienmarkt chikito cu lo bende diferente articulo specialmente pa mucha. Tur cuminda y bebida pa e muchanan lo ta completamente gratis y lo conta cu un team grandi di voluntario pa atende cu nan.
Diadomingo tin acto protocolar
ORANJESTAD (AAN): Dia di Independencia di Colombia lo worde conmemora cu un Acto Protocolario, Diadomingo awor na Plaza Simon Bolivar na Aruba.
Consul di Colombia a mustra cu pa 9:30 am lo tin yegada di Gobernador di Aruba. Despues pa 9:35 am lo hisa bandera y canta himnonan di Hulanda, Aruba, y Colombia. Pa 9:45 am lo tin oracion, sigui pa e Ofrenda Floral.
MENSAHE DI PRESIDENTE
Esaki ta e mensahe (na spaño) di e Presidente Santos pa celebracion di 20 di Juli.
Mensaje del Presidente Juan Manuel Santos para la celebración del 20 de Julio, Día de la Independencia Nacional.
Dia Mundial di Hepatitis, 28 di Juli
ORANJESTAD (AAN): Hepatítis C ta un malesa cronico, y su manera mas comun di transmision ta via di contacto di sanger pa sanger y e ta plama 5 biaha mas liher cu un infeccion di HIV.
E ta un malesa silencioso cu e Organisashon Mundial di Salud ta considera como un “bom viral”. Aproximadamente un 70%-80% di hendenan cu e enfermedad aki no sa di dje, debí na e echo ku e sintomanan ta presenta den fasenan avansa di e malesa.
Hepatítis C ta un di e malesanan mas prevalente na mundu. E ta afecta alrededor di 170 miyon hende. Den su fase cronico, e ta ser considerá dor di e Organisashon Mundial di Salud como un “bom viral”, y e lo por tin consecuensianan severo tantu riba e pacient como riba e sistemanan di salubridad publico.


c: text/html

text:
Archivo di February, 2011
Na Redaccion di DIARIO ta yegando mas y mas copia di cartanan manda pa diferente instancia internacional importante for di un “Comision Pa E Presonan di KIA”, den cual nan ta expone cu den e caso di e rebelion di e presonan cu a subi e dak di KIA den protesta contra loke nan ta considera un trato inhusto, nan a ser supuestamente bati mientras cu nan tabata domina caba y nan mannan tabata geboei. Pa nos ta dificil determina si e denuncia ta corecto o no, pesey e comentario aki ta bay ta basa riba e hecho cu den mi concepto, una vez bo domina un rebelde cu a lanta contra autoridad den cualke forma, sea pacifico of no, y bo tine na boei y na rudiya, ta innecesario aremete contra dje cu golpi den señal di venganza o liberacion di rabia.
Pa prome biaha den historia!
ORANJESTAD (AAN): For di madruga caba, awacero a cuminza basha. Pa un forma of otro, e Parada di Luz di Diasabra anochi a keda salba, como cu nada di awa a cay. Pero Diadomingo si, e dia a habri na un otro forma! Awacero torencial a lanta hende for di soño. Camindanan a yena cu awa! Avenida Milio Croes, for di unda e Parada di Carnaval di Mucha ta sali, a yena cu awa.
Banda di 11’or di mainta, ora cu DOW y Polis tabata planea pa bay cera careteranan, a nota cu e awacero tabata intensifica. Hayando informe di varios fuente oficial, tabata parce cu awacero lo no stop.
ORANJESTAD (AAN)— Aruba a conoce un otro episodio historico den baseball, e biaha aki e seleccion infantil cu a participa recientemente den e mundialito di Moca, ciudad di e provincia di Espaillat, Republica Dominicana. Prensa Dominicano a relata e wega aki como un record den e campeonato aki. Un hit di Jeandrick Oduber den final di di 6 inning a impusa e careda cu Aruba tabata tin mester pa empata e wega y bai extra inning pa na final Aruba gana La Javilla cu score di 3-2 den un total di 11 inning.
ORANJESTAD (AAN): Recherche na e momentonan aki ta atende un denuncia cu a worde entrega di un mama di dos yiu. E problema a cuminza, ora cu un homber djis pa un tipo di venganza baho, a manda un broadcast falso via sistema di Messenger di BlackBerry na unda e por a lesa un storia espantoso. El a skirbi un mensahe, unda el a bay asina leu di menciona nomber di un chick kende ta biba na Bushiri cu tin e malesa di AIDS. Y hasta a menciona nomber di e hende muher y ta laga sa tambe cu e persona encuestion tin e malesa incurable.
Polis durante Carnaval:
ORANJESTAD(AAN): Halto Comisario mr. Dolfi Richardson a bisa durante e conferencia di prensa na SAC cu e no ta mucho contento cu e comportacion di, specialmente hobennan, diasabra durante e parada di luz na Playa. E ta haya cu tur cos tabata bayendo asina bon, pero cu na final diripiente Polis a haya nan mes obliga na detene decenas di hende bringando y comportando malo. Mayoria tabata hobennan.
Carnaval di mucha a cancela diadomingo
Banconan ta habri mitar dia awe…
ORANJESTAD(AAN): Den un conferencia di prensa cu SAC, a anuncia hunto cu Gobierno y Polis cu e parada di carnaval di mucha di diadomingo a cancela. Esaki ta prome biaha den historia di carnaval di Aruba cu ta pospone un parada asina. E evento awor ta sigui awe dialuna pa 2or di merdia riba e mesun ruta. Prome Minister mr. Mike Eman a habri e conferencia di prensa bisando cu ningun hende por a premira e situacion aki, loke ta pone cu e decision awor ta cu no por tene e parada di carnaval di mucha na Oranjestad manera programa. Pa yega na e decision historico aki, a pone cabesnan hunto pa asina yega na un pensamento riba kico por ta un solucion.
ORANJESTAD(AAN): Un turista
Mericano di edad hoben a sinti
un bestia pik’e den laman na altura
di Phoenix Hotel. El a grita, y a
nota cu tur cos a ‘verdoof’.
Ambulance a presenta mesora na e lugar pasobra su famia a bisa cu e no ta sinti su pia mas. E no sa kico por a pik’e, pero el a sinti masha dolor y a bay Hospital pa ricibi tratamento medico.
ORANJESTAD (AAN): E security guard por bay splica 1.001 cos awe. Pero loke a pasa Diadomingo madruga net dilanti oficina di Gobierno, durante Parada di Luz ta pasando… a socede dilanti DECENAS di hende. E Parada tabata bayendo basta bunita, y e grupo di Avatar tabata fantastico. Dilanti tur hende, diripiente por a mira con un Security Guard di e grupo, a bay riba un di e participantenan, y aki sla a cay. Con por ta? Tur hende sa cu Security Guards tey pa cuida, y no pa nan mes start pelea. Y tur hende para eybanda a mira tur cos, incluyendo algun oficial di Gobierno cu tabata para eybanda.
MEP ta cuestiona Minister di Husticia
ORANJESTAD (AAN): Segun MEP a indica, den medionan di comunicacion a sali publica un articulo caminda un persona cu a importa 100 kilo di cocaina recientemente, a worde declara liber. Esaki despues cu el a declara cu el a trece paketenan Aruba pa otro hende, y no a controla kico tabata tin den e paketenan. MEP ta puntra, con algo asina por pasa den siglo 21 den un pais cu supuestamente ta combati droga? Ki señal esaki ta manda pa nos comunidad? y te ainda Minister di Husticia no a reacciona riba e caso aki.
ORANJESTAD (AAN) — Diamars 22 di Februari e rey di Emmastraat 69, Jayant de Cuba, hunto cu su mami Joa y papi Joey y tur su amigitosnan y famia a bini hunto pa celebra Jayant su prome añito.
HEBBE
HEBBE
Awe si POPO a haya oportunidad pa skirbi poco mas riba Hebbe Hebbe di e aña aki. E exito grandi e aña aki sigur tabata na grandi pa e bandanan musical cu a toca a pesar cu e transmision na television tabata di “nos ta duna boso loke nos kier y voor de rest mond dicht!” “Boso no tin nada di bisa !!”

robotstxt: allowed

filter: keep


text:
Sertifikashon di bida (Attestatie de vitae)
Un attestatie di vitae ta un prueba ku un persona “ta na bida”.
E persona tin mester di un prueba asina ora ku e ta:
- risibí un kompensashon òf penshun di un instansia Hulandes;
- risibí kompensashon pa yu for di Hulanda pa e yunan ku ta bai skol.
Na Representashon e persona konserní por laga yena òf laga redaktá un prueba asina. Pa esaki e persona mester akudí personalmente na Representashon, ku un identifikashon válido. Si e sertifikashon di bida ta pa kompensashon pa yu, anto mester akudí na Representashon ku e yunan. Tambe mester trese un identifikashon válido di e persona mes i di e yunan tambe.
Den kaso ku e sertifikashon di bida ta pa Banko di Seguro Sosial (SVB), anto mester laga yena esaki na SVB Aruba, Kòrsou òf Sint Maarten.


text:
WILLEMSTAD – Nos deportistanan ta keda saka kara di Korsou i promove nos dushi isla Korsou den kua sea e ramo di deporte ku nan ta praktika.
Tabata djasabra ultimo 15 di febrüari ku e ‘Kickboxer’ yu di Kòrsou Jemyma Betrian, Kampion mundial Bantamweight WBC di Muay Thai, a bringa den e kartelera di ‘WCK Muay Thai’ titulá “Matter of Pride” kontra di Thais Souza di Brazi.
Jemyma “The Golden Girl” Betrian a logra un nòkout tekniko(TKO) den e di 3 rònt riba su kontrinkante Thais Souza i asina ta mantené su titulo di kampion mundial i ta konkista e faha WCK den e kategoria Bantamweight.
E revista mundialmente konosí People, a dedika tempu na e echo ku Jemyma a konkista e faha di kampion mundial ‘WCK Muay Thai’ i tur lesado di e revista aki por a tuma nota di JemymaBetrian su potrèt riba portada di e revista.
Ta un propaganda sumamente grandi pa nos i ku sigur ta danki na e tremendo disiplina, dedikashon i esfuerso di un gran atleta manera Jemyma pa por a logra esaki.
Un danki sigur na Jemyma, ku unda ku e bringa na mundu, ta karga bandera di nos dushi Kòrsou na laria i nos komo yu di Kòrsou ta sinti nos mes hopi orguyoso di esaki. Jemyma Betrian ta un ehèmpel bibu di un bon yu di Kòrsou!


text:
BUENOS AIRES – Tokio lo ta sede di e weganan olímpiko di 2020, asina e Komité Olímpiko Internashonal (COI), a disidí ayera na Buenos Aires, den nan reunion ku a tuma luga den Hotel Hilton na Buenos Aires.
Den e prome tanda di votashon e kapital di Hapon a risibi mas voto, mientras ku Estambul i Madrid a risibi e mesun kantidat di voto ku a pone ku mester a bai un votashon di desempate ku e siudat di turkia saliendo viktorioso ku 49 voto na fabor i 45 na fabor di e siudat spaño
Den e di dos ront di votashon pa elehi e sede di e XXXII weganan olimpiko, e kandidatura di Tokio tabata vensedor riba esun di Estambul. Den e votashon final ku a bai entre Tokio i Estambul, e siudat hapones a gana ku bentaha amplio di 60 pa 36.
Tokio 42
Madrid i Estambul 26
Desempate
Madrid 45
Estambul 49
Votashon final
Tokio 60
Estambul 36
Esaki lo ta e di dos bia ku weganan olímpiko ta ser organisá na e kapital di Hapon, despues ku nan tabata sede di e weganan na aña 1964.
Aparte di esaki, Hapon a organisá tambe dos di e weganan di invierno: Saporo na 1972 i Nagano na 1998.


text:
WILLEMSTAD – E partido number 4 di e ‘playoff’ entre e ekiponan Wild Cats i Sta. Maria ta tuma lugá awe djaweps 7 di novèmber, 8′or anochi, na Tio Daou Ballpark.
Despues ku antayera e ekipo di Sta Maria ta logra viktoria di 13 pa 2 i ta pika dilanti 3-0 den e seri final di beisbòl dòbel A, tur kos ta kla pa awe nochi 8or, den Tio Daou Ballpark, nos haña kontinuashon di e final di nos beisbòl dòbel A su di 4 enkuentro. Wild Cats ta lomba kontra muraya i lo mester gana awe si nan ke forsa un di 5 wega.
Deportivo360 den kombinashon ku TeleCuraçao ta trese p’abo e wega aki na kualke parti di mundu ku bo por ta.
E narashon lo ta na enkargo di Glenn Thomas i e komentarionan lo ta na enkargo di Gustavito de Jongh. Pues bo ta kordialmente invita pa sigui e seri final di nos beisbol dobel A, ku un imagen limpi, kaminda bo por sigui e enkuentro hugada pa hugada, pa asina bo no pèrdè nada di e final di nos beisbol dobel A.


text:
10-10-10: un comienzo nobo pa islanan di Antiyas
For di diadomingo 10 di oktober Curaçao y St. Maarten ta pais nobo den Reino. Bonaire, Saba y St. Eustatius awor ta municipio ‘special’ di Hulanda. Pais Antiyas Hulandes no ta existi mas.
Na Willemstad, Curaçao mei anochi, diadomingo mainta seis or ora hulandes, a baha bandera antiyano. Prins Willem-Alexander y prinses Máxima a presencia e ceremonia na Plaza Brion. Gabinete hulandes a wordo representa door di secretario di estado Bijleveld (Relacionnan den Reino) y minister Van Middelkoop (Defensa). Na St. Maarten tambe tabatin un ceremonia oficial. Minister Hirsch Ballin (Husticia y Asuntonan Interno ) a representa gabinete hulandes eynan.
Secretario di estado Bijleveld a enfatisa den su discurso durante e festividadnan na Plaza Brion cu e cambionan estatal ta nifica un comienzo nobo pa e islanan. Un comienzo nobo, caminda bienestar di e poblacion ta na prome lugar. 'Nos a busca e forma- y reglanan adecuado pa un gobernacion confiabel, y a dedica masha atencion na loke pa hopi hende ta e preocupacion di mas grandi: seguridad y proteccion di ley, riba cual tur ciudadano di Reino tin derecho. Eseynan tabata e condicionnan cu nos tabatin den nos mente tempo cu a formula e relacionnan nobo den Reino, pero mas ainda: e relacionnan dentro di e paisnan nobo. Nos meta semper tabata crea un situacion cu lo hasi posibel, pa cada habitante percura pa su mes y pa su prohimo. Pa percura pa muchanan haña bon enseñanza y pa nan ta for di peliger; pa tur hende por traha na un futuro.


text:
Dicon Testigonan di Jehova Ta Bishita Hende Cu Tin un Religion Caba?
Nos a ripara cu hopi hende cu tin un religion caba ta gusta combersa riba topiconan biblico. Claro cu nos ta respeta un persona su creencia, y nos no ta forsa ningun hende pa acepta nos mensahe.
Ora nos ta papia riba e tema di religion, nos ta trata di aplica e conseho di Bijbel pa haci esaki na un “
manera suave” y cu “
respet profundo.” (1 Pedro 3:15) Nos sa cu algun hende lo rechasa nos mensahe. (Mateo 10:14) Sinembargo, ta te ora nos papia cu un hende, nos lo haya sa con e ta reacciona. Nos ta consciente tambe cu circunstancia di hende por cambia.
Por ehempel, un persona por ta mucho ocupa pa papia cu nos awe, pero un otro dia lo e ta contento pa combersa cu nos. Ademas, hende lo por haya nan mes cu problema of situacion nobo den bida cu ta lanta nan interes den e mensahe di Bijbel. Pesey nos ta purba di papia cu hende na mas cu un ocasion.


text:
KAPÍTULO DIESEIS
Para Firme pa Adorashon Berdadero
Kiko Beibel ta siña tokante uso di imágen?
Kon kristiannan ta mira dianan di fiesta religioso?
Kon bo por splika bo kreensianan na otro hende sin ofendé nan?
SUPONÉ ku bo a haña sa ku henter bo bario ta kontaminá. Un hende sekretamente tabata dùmp sushi venenoso den e área, i awor e situashon ta forma un peliger pa bida di hende. Kiko lo bo hasi? Sin duda, lo bo muda bai for di einan si ta posibel. Pero despues di hasi esei, tòg lo bo keda ku e pregunta serio aki: ‘Akaso mi a ser venená?’
2 Un situashon similar ta surgi relashoná ku religion falsu. Beibel ta siña ku tal adorashon ta kontaminá ku siñansanan i práktikanan impuru. (2 Korintionan 6:17) Ta p’esei ta importante pa bo sali for di ‘Babilonia e Grandi,’ e imperio mundial di religion falsu. (Revelashon 18:2, 4) Bo a hasi esaki kaba? Si ta asina, bo ta meresé un kòmplimènt pa esei. Pero djis separá bo mes di un religion falsu òf kita bo nòmber no ta basta. Ora bo kaba di hasi esei, bo tin ku puntra bo mes: ‘Akaso mi a keda ku kualke rastro di adorashon falsu?’ Konsiderá algun ehèmpel.
IMÁGEN I ADORASHON DI ANTEPASADO
3 Algun hende pa años tin imágen òf altar den nan kas. Abo tambe tin nan? Si ta asina, kisas bo ta sinti ku ta straño òf robes pa resa na Dios sin tal yudansa visibel. Podisé bo ta sinti bo asta hopi pegá na algun di e imágen- òf artíkulonan aki. Pero ta Dios ta esun ku ta bisa kon mester ador’é, i Beibel ta siña ku e no ke pa nos usa imágen. (Eksodo 20:4, 5; Salmo 115:4-8; Isaias 42:8; 1 Juan 5:21) Pues bo por para firme pa adorashon berdadero dor di destruí kualke imágen òf artíkulo ku bo tin ku ta konektá ku adorashon falsu. Siña mira nan en todo kaso manera Yehova ta mira nan, esta, komo un “abominashon.”—Deuteronomio 27:15.
4 Un otro kos komun den hopi religion falsu ta adorashon di antepasado. Promé ku algun hende a siña e bèrdat di Beibel, nan tabata kere ku e defuntunan ta konsiente den un region invisibel i ku nan por yuda òf perhudiká hende bibu. Podisé abo tabatin kustumber di hasi bo máksimo esfuerso pa kalma bo antepasadonan morto. Pero manera bo a siña den Kapítulo 6 di e buki aki, e mortonan no ta na bida ningun kaminda. Pues, intentonan pa komuniká ku nan ta enbano. Kualke mensahe ku ta parse di ta bin di un ser kerí ku a muri en realidat ta originá di e demoñonan. P’esei Yehova a prohibí e israelitanan di purba papia ku e mortonan òf partisipá den kualke otro forma di spiritismo.—Deuteronomio 18:10-12.
5 Si e uso di imágen òf e práktika di adorá antepasado tabata parti di bo forma di adorá na ántes, kiko bo por hasi? Lesa i meditá riba pasashinan di Beibel ku ta mustra bo kon Dios ta mira e kosnan aki. Papia ku Yehova tur dia den orashon tokante bo deseo di para firme pa adorashon berdadero, i pidié yuda bo pensa manera é ta pensa.—Isaias 55:9.
E PROMÉ KRISTIANNAN NO A SELEBRÁ PASKU
6 Un persona su adorashon por ta kontaminá dor di religion falsu pa loke ta trata dianan di fiesta popular. Tuma por ehèmpel Pasku. Supuestamente Pasku ta konmemorá e nasementu di Hesukristu, i kasi tur religion ku ta pretendé di ta kristian ta selebr’é. Sin embargo, no tin ningun prueba ku Hesus su disipelnan di promé siglo a selebrá un dia di fiesta asina. E buki Sacred Origins of Profound Things (Orígen Sagrado di Kosnan Profundo) ta deklará: “Durante dos siglo despues di Kristu su nasementu, ningun hende no tabata sa, i poko hende tabata interesá pa sa, ki dia presis el a nase.”
7 Asta si e disipelnan di Hesus tabata sa e fecha eksakto di su nasementu, nan lo no a selebr’é. Dikon? Pasobra, manera The World Book Encyclopedia ta bisa, e kristiannan di promé “a konsiderá e selebrashon di kualke hende su nasementu un kustumber pagano.” E úniko selebrashonnan di hasimentu di aña menshoná den Beibel ta di dos gobernante ku no tabata adorá Yehova. (Génesis 40:20; Marko 6:21) Tambe hende a tene selebrashon di hasimentu di aña na onor di diosnan pagano. Por ehèmpel, riba 24 di mei e romanonan a selebrá e hasimentu di aña di e diosa Diana. Riba e dia siguiente, nan a selebrá e hasimentu di aña di nan dios di solo, Apolo. Pues anto, selebrashon di hasimentu di aña tabata konektá ku paganismo, no ku kristianismo.
8 Tin un motibu mas pakiko kristiannan di promé siglo lo no a selebrá e hasimentu di aña di Hesus. Su disipelnan probablemente tabata sa ku selebrashon di hasimentu di aña tabata konektá ku superstishon. Por ehèmpel, hopi griego i romano di tempu antiguo tabata kere ku un spiritu a asistí na e nasementu di kada hende i a protehá e persona ei atraves di su bida. E buki The Lore of Birthdays (E Tradishon di Hasimentu di Aña) ta bisa: “E spiritu aki tabatin un relashon mágiko ku e dios riba kende su dia e persona a nase.” Yehova sigur lo no a keda kontentu ku ningun selebrashon ku lo a konektá Hesus ku superstishon. (Isaias 65:11, 12) Pues kon bin anto ku asina tantu hende ta selebrá Pasku?
E ORÍGEN DI PASKU
9 Tabata un 300 aña despues ku Hesus a biba riba tera ku hende a kuminsá konmemorá su nasementu dia 25 di desèmber. Pero esei no tabata e fecha ku Hesus a nase, pasobra evidentemente el a nase den òktober.* Pakiko anto a skohe 25 di desèmber? Algun hende ku despues a pretendé di ta kristian probablemente tabata “deseá pa e fecha kai pareu ku e fiesta pagano romano ku a marka e ‘dia di nasementu di solo invikto.’” (The New Encyclopædia Britannica) Den wenter, ora ku solo tabata parse ménos potente, paganonan tabata tene seremonianan pa pone solo—ku ta duna kalor i lus—bolbe for di su biahenan leu. Nan tabata kere ku dia 25 di desèmber solo a kuminsá ku su biahe di regreso. Den un intento pa kombertí e paganonan, lidernan religioso a tuma e fiesta aki over i a purba lag’é parse “kristian.”#
10 For di hopi tempu pasá hende a rekonosé e orígen pagano di Pasku. Debí na su orígen ku a bai kontra di e Skritura, Pasku tabata prohibí na Inglatera i den algun di e kolonianan merikano durante siglo 17. Ken ku a djis keda kas sin bai traha riba dia di Pasku tabatin ku paga un but. Pero no a tarda hopi ku e kustumbernan bieu a bolbe bira popular, i nan a agregá algun kustumber nobo. Pasku un biaha mas a bira un dia di fiesta importante, i te ainda e ta asina den hopi pais. Sin embargo, debí na Pasku su konekshon ku religion falsu, hende ku ke agradá Dios no ta selebr’é ni nan no ta selebrá ningun otro dia di fiesta ku ta originá di adorashon pagano.%
ORÍGEN DI DIANAN DI FIESTA TA REALMENTE IMPORTANTE?
11 Tin hende ta di akuerdo ku dianan di fiesta manera Pasku ta di orígen pagano, pero tòg nan ta haña ku no ta algu malu pa selebrá nan. De echo, mayoria hende no ta pensa riba adorashon falsu ora nan ta selebrá dianan di fiesta. E okashonnan aki ta duna famianan chèns di bin huntu. Esei ta loke abo ta pensa? Si ta asina, probablemente ta bo amor pa famia, no amor pa religion falsu, ta loke ta pone ku para firme pa adorashon berdadero ta parse difísil. Bo por ta sigur ku Yehova, kende a originá famia, ke pa bo tin un bon relashon ku bo famianan. (Efesionan 3:14, 15) Pero bo por fortalesé e lasonan di famia den maneranan ku Dios ta aprobá. Apòstel Pablo a skirbi tokante kiko mester ta nos preokupashon prinsipal: ‘Trata di siña [òf, “hasi sigur di,” NW] loke ta agradabel na Señor.’—Efesionan 5:10.
12 Kisas bo ta haña ku e orígen di dianan di fiesta tin masha tiki di haber ku e manera ku hende ta selebrá nan awe. E orígen realmente ta importá? Sí! Un ehèmpel: Suponé ku bo a mira un mangel bentá abou kantu di kaminda. Lo bo kue e mangel ei i kom’é? Klaru ku nò! E mangel ta sushi. Meskos ku e mangel ei, dianan di fiesta por parse dushi, pero hende a kue nan for di lugánan sushi, impuru. Pa nos para firme pa adorashon berdadero, nos mester tin e mesun punto di bista ku profeta Isaias, kende a bisa adoradónan berdadero: “No mishi ku nada impuru.”—Isaias 52:11.
USA BON HUISIO ORA DI TRATA KU OTRO HENDE
13 Ora ku bo disidí di no partisipá den dianan di fiesta por surgi vários reto. Por ehèmpel, bo koleganan lo por ta puntra nan mes dikon bo no ta partisipá den sierto aktividatnan di dia di fiesta kaminda bo ta traha. Kiko si nan ofresé bo un regalo di Pasku? Lo ta robes pa asept’é? Kiko si bo kasá no ta kompartí bo kreensianan? Kon bo por hasi sigur ku bo yunan no ta sinti ku nan ta pèrdè algu dor di no selebrá dianan di fiesta?
14 Nos mester di bon huisio pa distinguí kon pa trata kada situashon. Si un hende ku bo topa di paso deseá bo un felis dia di fiesta, bo por djis yam’é danki. Pero suponé ku ta trata di un hende ku bo ta mira òf traha kuné riba un base regular. Den tal kaso, lo bo por disidí di bisa mas. Den tur kaso, usa takto. Beibel ta konsehá: “Laga boso palabranan ta semper ku grasia, sasoná ku salu, pa boso por sa kon boso mester kontestá kada persona.” (Kolosensenan 4:6) Tene kuidou pa bo no mustra falta di rèspèt pa otro hende. Mas bien, ku takto splika nan bo posishon. Mustra bon kla ku bo no ta kontra dunamentu di regalo ni reunionnan sosial pero ku bo ta preferá di partisipá den e aktividatnan aki na un otro momentu.
15 Kiko si un hende ke duna bo un regalo? Ta dependé hopi di e sirkunstansia. E dunadó kisas ta bisa: “Mi sa ku bo no ta selebrá e dia di fiesta. Pero tòg mi ke duna bo esaki.” Bo por disidí ku si bo aseptá e regalo bou di e sirkunstansia ei, lo no ta meskos ku tuma parti den e dia di fiesta. Klaru ku si e dunadó no ta konosí ku bo kreensianan, lo bo por bis’é ku bo no ta selebrá e dia di fiesta. Esaki lo yuda splika dikon bo ta aseptá un regalo pero no ta duna un regalo na e okashon ei. Di otro banda, no ta sabí pa aseptá un regalo si ta bisto ku e ta ser duná ku e intenshon pa mustra ku bo no ta pega na bo kreensianan òf pa mustra ku lo bo komprometé bo posishon djis pa haña kos material.
KON MESTER TRATA KU MIEMBRONAN DI FAMIA?
16 Kiko si miembronan di famia no ta kompartí bo kreensianan? Un biaha mas, demostrá takto. Bo no tin nodi forma un kuestion riba kada kustumber òf selebrashon ku bo famianan ta disidí di tene. Mas bien, respetá nan derecho di tin nan propio punto di bista, meskos ku bo ke pa nan respetá bo derecho di tin bo punto di bista. (Mateo 7:12) Evitá kualke akshon ku lo por hasi bo un partisipante den e dia di fiesta. Pero tòg sea rasonabel den asuntunan ku no ta relashoná ku e selebrashon mes. Klaru ku semper bo mester aktua den un manera ku ta laga bo ku un bon konsenshi.—1 Timoteo 1:18, 19.
17 Kiko bo por hasi pa asina bo yunan no sinti ku nan ta pèrdè algu pasobra nan no ta selebrá dianan di fiesta ku ta bai kontra e Skritura? Esei ta dependé hopi di loke bo ta hasi na otro momentunan durante aña. Tin mayor ta apartá tempu spesial pa duna regalo na nan yunan. Un di e mihó regalonan ku bo por duna bo yunan ta bo tempu i atenshon amoroso.
PRAKTIKÁ ADORASHON BERDADERO
18 Pa agradá Dios, bo tin ku rechasá adorashon falsu i para firme pa adorashon berdadero. Kiko esaki ta enserá? Beibel ta deklará: “Laga nos konsiderá kon pa stimulá otro pa stima i hasi bon obra, i no laga di asistí na nos mes reunionnan, manera ta kustumber di algun, ma enkurashá otro; i muchu mas ainda, ora boso ta mira ku e dia ta yegando serka.” (Hebreonan 10:24, 25) Reunionnan kristian ta okashonnan felis pa bo adorá Dios den e manera ku e ta aprobá. (Salmo 22:22; 122:1) Na e reunionnan ei, kristiannan fiel ta “enkurashá” otro.—Romanonan 1:12.
19 Un otro manera ku bo por para firme pa adorashon berdadero ta dor di papia ku otro hende tokante e kosnan ku bo a siña for di bo estudio di Beibel ku Testigunan di Yehova. Hopi hende realmente ta “suspirá i keha” debí na e maldat ku ta tumando lugá den mundu awe. (Ezekiel 9:4) Podisé bo konosé algun hende ku ta suspirá i keha. Pakiko bo no ta papia ku nan tokante bo speransa pa futuro ku ta basá riba Beibel? Segun ku bo ta asosiá ku kristiannan berdadero i ta papia ku otro hende tokante e maravioso bèrdatnan bíbliko ku bo a siña, lo bo ripará ku kualke deseo pa e kustumbernan di adorashon falsu ku kisas tabatin ainda den bo kurason, pokopoko lo disparsé. Bo por ta sigur ku lo bo ta masha felis i lo haña hopi bendishon si bo para firme pa adorashon berdadero.—Malakias 3:10.
LOKE BEIBEL TA SIÑA
- Ni uso di imágen ni adorashon di antepasado no ta pas den adorashon berdadero.—Eksodo 20:4, 5; Deuteronomio 18:10-12.
- Ta robes pa tuma parti den selebrashonnan ku ta di orígen pagano.—Efesionan 5:10.
- Kristiannan berdadero mester usa takto ora nan ta splika nan kreensianan na otro hende.—Kolosensenan 4:6.
# E fiesta di Saturnalia tambe tabata un faktor ku a pone nan skohe 25 di desèmber. E fiesta aki na onor di e dios romano di agrikultura tabata tuma lugá di 17 pa 24 di desèmber. Durante Saturnalia tabatin hopi komementu, dibertishon i dunamentu di regalo.
% Pa un konsiderashon di e manera ku kristiannan berdadero ta mira otro dianan di fiesta popular, wak e Apèndiks.
Pregunta di Estudio
1, 2. Ki pregunta bo tin ku puntra bo mes despues di a bandoná religion falsu, i dikon bo ta kere esaki ta importante?
3. (a) Kiko Beibel ta bisa tokante uso di imágen, i pakiko Dios su punto di bista lo por ta difísil pa algun hende aseptá? (b) Kiko bo mester hasi ku imágen- òf artíkulonan ku bo tin ku ta konektá ku adorashon falsu?
4. (a) Kon bin nos sa ku adorashon di antepasado ta enbano? (b) Dikon Yehova a prohibí su pueblo di partisipá den kualke forma di spiritismo?
5. Kiko bo por hasi si uso di imágen òf e práktika di adorá antepasado tabata parti di bo religion anterior?
6, 7. (a) Supuestamente Pasku ta konmemorá kiko, i Hesus su siguidónan di promé siglo a selebr’é? (b) Selebrashon di hasimentu di aña tabata konektá ku kiko durante e tempu di e promé disipelnan di Hesus?
8. Splika e konekshon entre selebrashon di hasimentu di aña i superstishon.
9. Kon 25 di desèmber a bira e dia pa selebrá e nasementu di Hesus?
10. Den tempu di ántes, dikon algun hende no a selebrá Pasku?
11. Dikon algun hende ta selebrá dia di fiesta, pero kiko mester ta nos preokupashon prinsipal?
12. Duna un ehèmpel ku ta mustra dikon nos mester evitá kustumber i selebrashon ku tin mal orígen.
13. Ki retonan por surgi ora ku bo no ta partisipá den dianan di fiesta?
14, 15. Kiko lo bo por hasi si un hende deseá bo felis dia di fiesta òf si un hende ke duna bo un regalo?
16. Kon bo por demostrá takto ora di trata ku asuntunan relashoná ku dia di fiesta?
17. Kon bo por yuda bo yunan pa nan no sinti ku nan ta pèrdè algu ora nan ta mira otro hende selebrá dianan di fiesta?
18. Kon asistensia na reunionnan kristian por yuda bo para firme pa adorashon berdadero?
19. Dikon ta importante pa bo papia ku otro hende tokante e kosnan ku bo a siña for di Beibel?


text:
Latest posts:Back to top
- Hóbennan futbolista lokal a haña chèns di stage den Klupnan Hulandes
- Boneiru: selebrashon dia internashonal di derecho di mucha
- Subway ta selebrá gran apertura di su restorant na BLVD
- Detené na Kòrsou relashoná investigashon Claro
- Vários kontròl di tráfiko na Boneiru
- Renaissance Mall & Rif Fort ku nochinan di kompra pa temporada di fin di aña
- Digicel Kòrsou ta realisá donashon di 30,000 florin na Special Olympics
- Sentro Kultural Korsou ta entrega sertifikado na kursantenan penshonado
- Segun minister Jardim: 'Alivio pa penshonadonan ta limitá e alivio planiá pa presupuestonan 2015 i 2016'.
- Minister Jardim ta insisti: 'REFORMA FISKAL LO HIBA 365 HENDE ATRAS I 33.000 DILANTI'.


text:
Con Nos Por Keda cu un Spirito di Sacrificio Propio?
“Si un hende kier sigui mi, lag’e nenga su mes.”—MAT. 16:24.
1. Con Hesus a pone un ehempel perfecto di sacrificio propio?
TEMPO cu Hesus tabata riba tera, el a pone un ehempel perfecto di sacrificio propio. Con asina? Wel, el a pone e boluntad di Dios prome cu su mes deseonan y comodidad. (Juan 5:30) Kedando fiel te na morto, el a demostra cu no tabatin limite na loke e tabata dispuesto pa sacrifica na beneficio di otronan.—Flp. 2:8.
2. Con nos por demostra cu nos ta cla pa desplega un spirito di sacrificio propio, y dicon nos mester haci esey?
2 Como siguidornan di Hesus, nos tambe mester ta dispuesto pa hiba un bida di sacrificio propio. Kico esey ta encera? Cu poco palabra, ser altruista, esta, ta dispuesto pa pone interesnan di otro hende prome cu esnan di nos. Un persona cu ta cla pa haci esey ta contrario di un persona egoista. (Lesa Mateo 16:24.) Si, ora nos no ta egoista, nos ta pone sintimento- y preferencianan di otro hende prome cu esnan di nos. (Flp. 2:3, 4) En realidad, Hesus a siña hende cu altruismo ta indispensabel pa adora Jehova corectamente. Con asina? Wel, ta amor cristian, esta, e amor cu ta identifica e berdadero discipelnan di Hesus, ta motiva nos pa ta semper cla pa haci sacrificio pa sirbi otronan. (Juan 13:34, 35) Y como cu nos ta forma parti di un hermandad mundial cu ta cla pa demostra un spirito di sacrificio propio, nos ta disfruta di hopi bendicion.
3. Kico por debilita nos determinacion pa desplega un spirito di sacrificio propio?
3 Sinembargo, nos tin un enemigo cu pocopoco por debilita nos determinacion pa desplega un spirito di sacrificio propio. E enemigo ey ta nos tendencia di ta egoista. Corda con Adam cu Eva a desplega egoismo. Eva a desea di ta mescos cu Dios, y Adam a prefera di complace Eva en bes di agrada Jehova. (Gen. 3:5, 6) Despues cu Diabel a kita Adam cu Eva for di adoracion berdadero, el a sigui uza e trampa di egoismo pa gaña hende. El a hasta purba di uza e trampa aki pa desvia Hesus. (Mat. 4:1-9) Awendia tambe Satanas ta logra gaña mayoria di hende y pone nan desplega un actitud egoista den varios manera. Y si nos no tene cuidou, e actitud egoista di e mundo aki por influencia nos tambe.—Efe. 2:2.
4. (a) Nos por elimina nos tendencianan egoista awe? Splica. (b) Ki preguntanan nos lo trata?
4 Nos por compara egoismo cu frusto. Ora hero ser expone na awasero y solo, e ta cuminsa frustia. Si nos no haci nada pa stop e hero di frustia, nos por haya nos cu un daño ireparabel. Cu egoismo ta mescos. Maske actualmente nos no por elimina nos tendencianan egoista y nos imperfeccion, nos mester haci tur loke nos por pa resisti tendencianan egoista. (1 Cor. 9:26, 27) Con nos por detecta rasgonan di egoismo cerca nos mes? Y con nos por mehora den e manera cu nos ta haci sacrificio na bienestar di otronan?
UZA BIJBEL PA WAK SI NOS TIN RASGONAN DI EGOISMO
5. (a) Den ki sentido Bijbel ta manera un spiel? (Wak e prome plachi.) (b) Ora nos ta wak si nos tin rasgonan di egoismo, kico nos mester evita?
5 Mescos cu nos por uza un spiel pa wak nos apariencia, nos por uza Bijbel pa analisa nos personalidad y drecha cualkier defecto cu nos por haya. (Lesa Santiago 1:22-25.) Sinembargo, ta solamente si nos ta uza un spiel corectamente, e por yuda nos drecha nos apariencia. Si nos ta djis wak lihe lihe den spiel, nos lo por keda sin wak un defecto na nos apariencia. Of si nos ta wak den spiel for di un angulo cu ta otro hende nos ta mira, nos lo no mira nos mes. Di mes manera, si nos kier uza Bijbel pa detecta un defecto manera egoismo, nos no mester les’e aribariba ni uz’e pa wak fayo di otro hende.
6. Fuera di ‘wak cuidadosamente den e ley perfecto’, kico mas nos tin cu haci?
6 Por sosode cu nos ta lesa e Palabra di Dios regularmente, of tur dia, sin ripara cu rasgonan di egoismo ta desaroyando den nos. Con esey ta posibel? Wel, ripara cu den e ehempel di spiel cu Santiago a uza, e persona su problema no tabata cu e no a wak bon den spiel. Santiago a skirbi cu e persona “ta wak su mes.” Aki Santiago a uza un palabra Griego cu ta nifica wak cuidadosamente. Pues, kico tabata e persona su problema? Santiago a splica: “[E persona] ta bira bay, y mesora e ta lubida ki sorto di hende e ta.” Si, e ta bira bay sin haci nada cu loke el a mira den spiel. Di otro banda, e hende cu ta cumpli cu e palabra no solamente “ta wak cuidadosamente den e ley perfecto” pero “ta persisti den haci esey” tambe. En bes di ignora e Palabra di Dios, e ta persisti den su siñansanan. Hesus a declara algo similar ora el a bisa: “Si boso keda fiel na mi palabranan, boso realmente ta mi discipelnan.”—Juan 8:31
7. Con nos por uza Bijbel pa detecta rasgonan di egoismo?
7 Pesey, pa bo por resisti tendencianan egoista cu exito, e prome cos cu bo tin cu haci ta lesa e Palabra di Dios cuidadosamente. Esey por yuda bo identifica areanan cu mester di atencion. Pero, bo tin cu haci mas cu esey. Bo tin cu haci investigacion. Ora bo ta lesa un relato di Bijbel, hinca bo mes den e situacion y puntra bo mes: ‘Kico ami lo a haci den e situacion aki? Lo mi a haci loke ta corecto?’ Mas importante ainda, despues di a medita riba loke bo a lesa, haci esfuerso pa aplica loke bo a siña. (Mat. 7:24, 25) Awor, laga nos ban wak con e relatonan tocante Rey Saul y apostel Pedro por yuda nos keda cu un spirito di sacrificio propio.
REY SAUL—UN EHEMPEL PA SPIERTA NOS
8. Ki tipo di persona Saul tabata ora el a cuminsa reina, y con el a demostra esaki?
8 E ehempel di Rey Saul ta un spiertamento pa nos; e ta mustra con egoismo por stroba nos di demostra un actitud di sacrificio propio. Tempo cu Saul a cuminsa reina, e tabata un homber modesto y humilde. (1 Sam. 9:21) Por ehempel, e no a castiga e Israelitanan cu a menospreci’e como rey aunke lo e por a sinti pa haci esey ya cu ta Dios mes a nombr’e como rey. (1 Sam. 10:27) Rey Saul a sigui guia di Dios su spirito santo y a yuda e pueblo di Israel vence e Amonitanan. Despues, humildemente el a duna Jehova tur merito pa e victoria.—1 Sam. 11:6, 11-13.
9. Con bin Saul a bira egoista?
9 Pero mas despues, Saul a permiti egoismo y orguyo desaroya den su curason, mescos cu frusto ta afecta hero. Ora el a derota e Amalekitanan den bataya, el a cumpli cu su mes deseonan en bes di obedece Jehova. Saul tabata golos; el a coge di e botin en bes di destrui tur cos manera Dios a manda. Y e tabata asina orguyoso cu el a lanta un monumento pa su mes. (1 Sam. 15:3, 9, 12) Ora cu profeta Samuel a bis’e cu Jehova no a keda contento cu ne, Saul a purba di hustifica su mes: El a enfoca riba e parti di Dios su mandamento cu si el a cumpli cu ne y a culpa otronan pa su eror. (1 Sam. 15:16-21) Saul su orguyo a pone cu e tabata mas preocupa cu loke hende tabata pensa di dje cu e tabata preocupa cu su amistad cu Dios. (1 Sam. 15:30) Con nos por uza e relato tocante Saul manera un spiel pa yuda nos keda cu un spirito di sacrificio propio?
10, 11. (a) Kico e mal ehempel di Saul ta siña nos? (b) Con nos por evita di sigui Saul su mal ehempel?
10 Di prome, Saul su experencia ta mustra cu nos no mester tin demasiado confianza den nos mes. Nos no mester asumi cu unabes nos cuminsa demostra un spirito di sacrificio propio cu automaticamente nos lo sigui haci esey. (1 Tim. 4:10) Corda cu un tempo Saul tabata humilde y tabata disfruta di Dios su aprobacion, pero e no a elimina e rasgonan di egoismo cu a cuminsa desaroya den su curason. Finalmente, Jehova a rechasa Saul pa motibo di su desobediencia.
11 Di dos, nos mester tene cuidou pa no enfoca solamente riba areanan di nos bida cu ta bon y ignora aspectonan cu nos tin cu drecha. Pasobra si nos ta haci esey, nos lo ta mescos cu un persona cu ta wak den spiel, admira su paña nobo sin ripara cu su cara ta sushi. Hasta si nos no ta orguyoso of no tin demasiado confianza den nos mes, manera tabata e caso cu Saul, nos mester traha duro pa resisti cualkier tendencia cu por pone nos imita su mal ehempel. Si nos haya conseho, laga nos tene cuidou pa nos no hustifica nos mes, minimisa e problema of culpa otronan. Pues, en bes di imita Saul, laga nos ta cla pa tuma conseho.—Lesa Salmo 141:5.
12. Con un spirito di sacrificio propio por yuda nos si nos comete un pica serio?
12 Pero, kico si nos a comete un pica serio? Como cu Saul tabata mas preocupa cu su reputacion, e no por a drecha su relacion cu Jehova. No sigui su mal ehempel! Si nos tin e spirito di sacrificio propio, nos lo guli nos orguyo y humilia nos mes; asina nos ta vence berguensa y busca yudansa. (Prov. 28:13; Sant. 5:14-16) Por ehempel, un ruman homber a cuminsa wak pornografia for di ora e tabatin 12 aña y a sigui haci esey den secreto pa mas cu un decada. Despues el a conta: “Mi tabatin masha dificultad pa bisa mi casa y e ancianonan loke mi tabata haciendo. Pero awor cu mi a confesa, mi ta sinti cu un peso enorme a kita for di riba mi. Algun di mi amigonan a keda desapunta ora mi a perde mi privilegio como sirbidor ministerial; nan a sinti comosifuera mi a laga nan na caya. Pero mi sa cu awor Jehova ta mas contento cu mi sirbishi cu tempo mi tabata wak pornografia, y ta su punto di bista ta esun di mas importante.”
PEDRO A VENCE EGOISMO
13, 14. Con Pedro a desplega egoismo?
13 Apostel Pedro a demostra cu e tabata dispuesto pa sacrifica su propio interesnan tempo cu Hesus tabata entren’e. (Luc. 5:3-11) Asina mes, e tabatin cu lucha contra di tendencianan egoista. Por ehempel, el a rabia ora Santiago y Juan a purba di haya puestonan prominente banda di Hesus den e Reino di Dios. Podise Pedro a pensa cu ta e mester a haya un di e puestonan ey pasobra Hesus a bis’e caba cu lo el a haya un asignacion special. (Mat. 16:18, 19) En todo caso, Hesus a spierta tanto Santiago, Juan y Pedro como e otro apostelnan pa nan no ta egoista y pa nan no “domina” nan rumannan.—Mar. 10:35-45.
14 Hasta despues cu Hesus a purba di corigi Pedro su manera di pensa, Pedro a sigui desplega egoismo. Ora Hesus a bisa e apostelnan cu nan lo a bandon’e pa un tempo, Pedro a halsa su mes riba e otro apostelnan y a pretende cu e so lo a keda fiel. (Mat. 26:31-33) Pero e tabatin demasiado confianza den su mes y ta esey a pone cu e mesun anochi ey e no tabata cla pa demostra un spirito di sacrificio propio. Pa proteha su mes, Pedro a nenga Hesus tres biaha.—Mat. 26:69-75.
15. Dicon Pedro su ehempel ta un animacion pa nos?
15 A pesar di Pedro su lucha y fayonan, su ehempel ta un animacion pa nos. Haciendo esfuerso y cu yudansa di spirito santo, Pedro a logra vence tendencianan egoista y desplega dominio propio y un amor abnega, of sin egoismo. (Gal. 5:22, 23) El a soporta pruebanan cu por a parce mas grandi cu esnan cu el a confronta prome. El a reacciona na un manera humilde ora Pablo a corigie publicamente. (Gal. 2:11-14) Y e no a carga rencor pensando cu Pablo a daña su reputacion. Pedro a sigui expresa su amor pa Pablo. (2 Ped. 3:15) Sin duda, Pedro su ehempel por yuda nos keda cu un spirito di sacrificio propio.
16. Con nos por demostra un spirito di sacrificio propio den situacionnan dificil?
16 Con abo ta reacciona den situacionnan dificil? Ora Pedro y e otro apostelnan a ser encarcela y suta pasobra nan tabata predica, nan a keda contento cu “Dios a considera nan digno di ser deshonra pa causa di Hesus su nomber.” (Echo. 5:41) Abo tambe por mira persecucion como un oportunidad pa imita Pedro y sigui Hesus su pasonan. (Lesa 1 Pedro 2:20, 21.) Si bo ta cla pa haci esey, ta bira mas facil pa bo acepta disciplina for di e ancianonan. En bes di rabia, imita Pedro su ehempel.—Ecl. 7:9.
17, 18. (a) Ki preguntanan nos mester haci nos mes encuanto nos metanan spiritual? (b) Kico nos mester haci si nos detecta cierto rasgo(nan) di egoismo den nos curason?
17 E ehempel di Pedro por yuda nos ora di pone meta spiritual tambe. Bo mester ta cla pa haci sacrificio segun cu bo ta traha pa logra e metanan aki. Pero tene cuidou pa bo no ta buscando prominencia. Pesey, puntra bo mes: ‘Dicon mi kier progresa of haci mas pa Jehova? Ta pasobra mi kier elogio of mas autoridad, manera Santiago y Juan tabata kier?’
18 Si bo detecta cierto rasgo(nan) di egoismo den bo curason, pidi Jehova yuda bo corigi bo manera di pensa y sinti; caba, traha duro pa glorifica Jehova y no bo mes. (Sal. 86:11) Ademas, bo por pone metanan cu no ta pone bo den spotlight. Por ehempel, bo por pone meta pa mehora den desplega cierto aspecto di fruta di spirito cu bo no ta asina bon den dje. Of si bo ta prepara diligentemente pa bo reunionnan pero no ta masha interesa den limpia Salon di Reino, bo por pone como meta pa aplica e conseho cu nos ta haya na Romanonan 12:16.—Les’e.
19. Kico nos por haci pa nos no bira desanima ora nos wak den e spiel di e Palabra di Dios?
19 Ora nos wak nos mes cuidadosamente den e spiel di e Palabra di Dios y nos mira cierto defecto, hasta señal di egoismo, nos por desanima. Si esey pasa cu bo, medita riba e cumplido di e palabra den e ilustracion di Santiago. Santiago no a bisa con lihe e persona aki a soluciona su problemanan ni cu e por a soluciona tur; mas bien, el a bisa cu e persona aki ‘a persisti den e ley perfecto.’ (Sant. 1:25) E persona aki a corda loke el a mira den spiel y a sigui traha pa mehora. Pues, keda cu un punto di bista positivo y balansa di bo mes y corda cu nos tur ta imperfecto. (Lesa Eclesiastes 7:20.) Sigui wak cuidadosamente den e ley perfecto y sigui haci esfuerso pa keda cu un spirito di sacrificio propio. Jehova ta dispuesto pa yuda bo, mescos cu e ta yuda hopi di bo rumannan, kendenan tambe ta imperfecto. Pues, maske nos ta imperfecto, nos por tin Jehova su aprobacion y bendicion.


text:
Himno di Kòrsou
Himno di Kòrsou ta e Himno nashonal di Kòrsou
Origen[editá | edit source]
Dia ku Reina Wilhelmina a keda koroná komo Reina na 1898, Frater Radulphus a skirbí un kantika ku a bira konosí komo “Den tur Nashon Nos Patria ta poko konosí”. Durante e selebrashon di koronashon di Reina Wilhelmina, alumnonan di St. Jozefschool na Pietermaai a kanta e kantika aki riba melodia di e kantika alemán “Tiroler Hoferlied”. Despues Frater Candidus Nouwens a kompositá e melodia ku ta kanta te ku awor. Aña aden aña afó a kanta e kantika aki riba Dia di La Reina den Fòrti i tambe na otro okashonnan ofishal. Asina a kuminsá konsiderá “Den Tur Nashon” òf “Nos tera” komo Himno di Kòrsou. Riba dia 26 di yüli 1978 a rekonosé e kantika aki ofishalmente komo HIMNO DI KÒRSOU, momentu ku Konseho Insular di Kòrsou a aprobá e teksto aktual riba proposishon di Komishon di Himno. Dia 18 di yüni 2003 Konseho Insular ademas a stipulá tur e reglanan pa uso i komportashon pa Himno di Kòrsou den un ordenansa insular (A.B. 2003 no. 53). [1]
Himno di Kòrsou[editá | edit source]
1. Lanta nos bos ban kanta
Grandesa di Kòrsou;
Kòrsou isla chikitu,
baranka den laman!
2. Kòrsou nos ta stima bo
ariba tur nashon.
Bo gloria nos ta kanta
di henter nos kurason.
3. Nos pueblo tin su lucha,
ma semper nos tin fe
di logra den tur tempu
viktoria ku trabou!
4. Ban duna di nos parti
p'e isla prospera.
Laga nos uni forsa
p'asina triunfa.
5. Nos patria nos ta demostra
onor i lealtat,
meskos na e bandera
union di nos nashon.
6. Nos bida lo ta poko
pa duna nos pais,
luchando uni pa libertat,
amor i komprenshon.
7. I ora nos ta leu fo'i kas
nos tur ta rekorda
Kòrsou, su solo i playanan,
orguyo di nos tur.
8. Laga nos gloria Kreado
tur tempu i sin fin,
k'El a hasi nos digno
di ta yu di Kòrsou!


text:
WIJCHEN – Nos muchanan ta keda destaka tur kaminda i den tur deporte ku nan haña e oportunidat di praktika i esaki ta e kaso di e hoben Amy Robinson
- Amy Robinson ta logra su ruiter paspoort ku un tremendo puntuashon »
- (VIDEO) Aspafiko a presentá e 38 “Jinetes & Amazonas” ku ta bai representá Kòrsou den e mundial na Pereira Colombia »
- Djadumingu 26 yanüari por inskribí pa e promé Feria di aña di ASPAFIKO »
- Aspafiko ku nan kalendario pa 2014 »
- (VIDEO) Hoben Jinete den akshon durante último feria di aña 2013 di ASPAFIKO »
(VIDEO) Aspafiko a presentá e 38 “Jinetes & Amazonas” ku ta bai representá Kòrsou den e mundial na Pereira Colombia
WILLEMSTAD – Deportivo360 tabata presente awe djamars 11 di febrüari den Rio Lounge & Sports Bar kaminda Direktiva di ASPAFIKO (Asosashon Paso Fino Kòrsou) tabata tin un rueda di Prensa,
WILLEMSTAD – Direktiva di ASPAFIKO ta anunsiá ku e fecha di nan promé feria di aña lo ta dianan 1 I 2 febrüari manera e ta menshoná den e kalendario
WILLEMSTAD – E organisashon Aspafiko, ku ta dediká na esnan den e mundu di hipismo riba nos isla, ya a
WILLEMSTAD – Ayera djadumingu na tereno di Aspafiko patras di Sabana Ballpark tabata tin e último feria di aña 2013
WILLEMSTAD – Deportivo360 tabata presente ayera djadumingu na tereno di Aspafiko patras di Sabana Ballpark kaminda tabata tin e último feria
WILLEMSTAD - Fundashon Sedreko i Refineria Isla ayera 04 di òktober a organisá e tradishonal selebrashon pa tur nos “60 plùsnan”
WILLEMSTAD – Deportivo360 tabata presente djadumingu 29 di september na Manege Societe Hippique Curacao (SHC manege) na Jongbloed, kaminda a
WILLEMSTAD – Aspafiko ta invita pueblo di Kòrsou kompleto i spesialmente e amantenan di e deporte di paso fino na


text:
Archivo di December, 2012
ORANJESTAD(AAN): Tabata Diadomingo pa 5’or di marduga prome minister Mike Eman a corona reina y rey di dande 2012.
Reina di dande ta Marelene van der Linde di Grupo Los Hermanos cu a gana e titulo pa di dos aña sigui. Rey di Dande 2012 a bira Eric Ras di Grupo Sonido di Antaño.
El a yega di sali Rey di dande caba den pasado. E festival a bay hopi bon yena cu ambiente. Eric Ras a bisa cu awor e tin tres corona y ta net un pa cada yiu.
Tambe tabata tin diferente otro premio durante e anochi di e festival. E resultadonan ta lo siguiente.
Propio Composicion
Ciudadanonan a bin ta ripara esaki…
ORANJESTAD (AAN): Contrario na añanan anterior, tin indicacion fuerte cu pueblo ta halando faha mara aun mas compara cu den pasado. Hendenan a stop di cumpra rifa, hendenan a stop di cumpra ticket pa bingo, hendenan ta stop di bay wak comedia, y hasta a stop di sali bay come anochi cu famia.
Situacion financiero di e isla ta hopi bisto pa tur hende. Y e biaha aki, sorprendentemente ta parce cu menos clapchi ta worde tira desde Diahuebs cu a cuminza bende na Aruba.
ORANJESTAD (AAN): Autoridad encarga cu Atraco Team a pone man riba un sospechoso relaciona cu e atraco arma cu a tuma lugar riba Shiva’s den Plam Beach Plaza.
Aunke basta dia a pasa e investigacion nunca a stop. E agentenan encarga cu Atraco Team a keda busca tur pista necesario pa yega na esnan cu a comete e acto aki. Asina a logra pone man riba un prome sospechoso cu ta un homber procedente di Venezuela.
ORANJESTAD (AAN): Tin informenan cu ta mustra cu e Gobernador di Miranda (Venezuela) Henrique Capriles Radonski a viaha pa Aruba den un avion priva y despues pa New York pa ayanan topa cu su mayornan. Esaki lo a sosode e siman aki cu a pasa.
E informe aki a bira conoci ya cu hendenan di e gobierno di Chavez a cuminza keha cu Capriles a viaha pa Aruba mientras cu e trahadornan di e gobernacion di Miranda no a haya nan aguinaldo completo.
ORANJESTAD (AAN): Atraco Team su investigacion ta canando perfectamente e momentonan aki.
Esey nifica cu pa algun tempo e sospechosonan lo keda tras di trali. Den cada grupo cu keda deteni tin mas caso ta aparece cual nan lo ta liga na dje.
Den e investigacion relaciona cu e dos detencionnan na Koyari y tambe Ponton tin tambe un muher deteni como sospechoso. Aki ta trata di e muher cu lo ta of tabata tin relacion cu un di e sospechonan cu Arestatie Team a lanta bai cune na Koyari.
ORANJESTAD(AAN): E sospechoso fam Fingal cu a keda deteni pa arestatie team algun dia pasa ya caba ta den libertad. Atraco Team tabata tin mester di dje y su amigo. Ambos ta relaciona cu ladronicia di auto y atraco. Nan no ta desconoci di polis.
Na Koyari y Ponton e detencionnan a tuma lugar. Asina a pone man riba ambos drumi den oranan di marduga. E investigacion a sigui caminda e proceso di interogacion tabata crucial pa e caso. E sospechos principal ta Zievinger cu si a keda deteni. Fingal y Zievinger ta amigo.
Parti di e declaracionnan haci pa Fingal tabata importante den e caso. Awor cu recherche a keda cla cune a lage bai. Asina mes su amiga of ex amiga ta den man di husticia tambe awor.
Inspector Ricardo Muller:
ORANJESTAD(AAN): Pa loke ta e situacion den trafico e sentimentonan ta mixto pa e inspector di polis Ricardo Muller kende ta hefe tambe di e departamento di trafico.
El a splica cu ta diferente multa a worde duna y en general basta proces verbal a worde traha. Polis a registra sigur un 500 y pico accidente tur luna.
Esey nifica mas cu 6000 mil accidente pa aña cu ta hopi halto. No tin auto dimas pa un lugar asina chikito. Nos ta riba 60 mil auto cu plachi A sin conta e otro vehiculonan ya caba ta yega 70 mil auto na Aruba.
Pa tin asina hopi auto mester tin e caminda tambe pa nan core. Ta spera cu otro aña keda cla cu e vierbaansweg y tambe cierto ringweg pa alivia e situacion di trafico.
ORANJESTAD (AAN): Minister di transporte Otmar Oduber a bisa den pasado cu mientras Curacao no baha nan airport tax pa Aruba nan lo mantene tambe esun di Aruba mescos.
E mester ta un deal igual. Pa hopi tempo tin hende cu tabata bogando pa baha e prijs di airport tax entre e islanan den reino.
Esaki ta algo cu a keda na puro promesa. Minister di transporte Otmar Oduber na diferente ocasion a splica cu ainda su colega na Curacao no kier trece e cambio pa baha airport tax.
Parlamentario Marlon Sneek cu un mensahe pa MEP:
ORANJESTAD (AAN): Segun Marlon Sneek di AVP, algun siman atras nos por a mira e lider di “Mal Ehempel pa Pueblo” (M.E.P). hunto cu su piratanan ta cana piki pieu riba e proyecto di tram den caya grandi. Hasta nan tabata buscando hende pa entrevista y nan a worde mal sirbi.
Despues a sigui e inauguracion di e tram y a laga sa di no lo ta presente paso nan lo tin otro actividad e dia ey. A cambia e dia di inauguracion pa motibo di jobida y toch nan no a presenta.
Mañan dia 31 di december gobierno cu Mambo a organiza diferente actividad den caya grandi pa asina pueblo por haci su compranan den un ambiente festivo y sigur cu lo bay tin e dande y e pagara.
ORANJESTAD(AAN): Eric de Cuba ta naci na Aruba 8 Jan 1968 y biba na Sero Blanco. Actualmente e ta wordo busca pa atraco y tambe pa intento di asesinato atrobe. E tabata sera recien pa algun aña relaciona cu un hincamento. El a hinca un persona den garganta y tabata falta poco pa e persona aki a fayece. E tabata sospecha cu e persona aki lo tabata tin algo cu su ex.
Ta mas bien un lift el a duna e ex pa trabao y a hera haya su morto na man di e homber Eric de Cuba. Eric de Cuba ta un adicto biba na Sero Blanco. E tin e bario tambe teroriza cu ladronicia. Actualmente tin sospecho tambe pa atraconan arma cu e lo a comete.
ORANJESTAD(AAN): E grupo di carnaval “Touch of Brazil” conoci tambe como TOB a cera aña den gran forma na Drop & Nuts situa na Dakota.
E evento awe a bay compaña pa hopi musica, ambiente y cu un cantidad di invitado presente. Tur cos ta mustra cu e aña aki TOB lo kibra tur record di inscripcion, specialmente pa Fakkel Optocht.
Den un ambiente unico hunto cu transmicion bibo di e emisora Power FM, presentacion di un grupo di Dande y Rincon Boyz, e participantenan den e grupo TOB a yega na cantidad pa por sigui inscribi y despedi di aña 2012.


text:
Archivo di March, 2010
ORANJESTAD (AAN): Sra Viveka Flanegin ta tanta di Wolter, kende den Rooi Barcadera a haya su mes den un accidente y a causa morto di dje y di su dos yiunan. Despues di e accidente investigacion a worde haci pero famia di e defuntonan no ta contento cu e resultado cu a worde duna na nan. Sra Flanegin ta trece padilanti cu te ainda tin yen di preguntanan habri ainda y sa bay puntra cuerpo policial di tur e informacionnan cu famianan mes a haya sa. Pero Cuerpo Policial no ta mira amplio, y ta mira solamente con nan ta mira e accidente y tampoco nan no a ni duna chens pa scucha famianan prome cu a finaliza e rapport, pa asina saca afo kico por a pasa.
Miembro di CEA a hera traha un buraco mas den su atras…ORANJESTAD(AAN):Un asesino di inicialnan M.L. a hera haya un otro buraco mas den su atras despues cu el a purba huy. A base di un peticion haci na KIA e asesino aki a haya ok pa bay mira un familiar na Paviljoen ex hospital bieu. Ora cu e personal di CEA tabata cune na dado momento e preso aki a huy. E personal di CEA no a bacila y ta sali su tras. Den coremento naturalmente e preso a slip cay pero asina mes medio tolondra a sigui core. El a drenta un di e pasiyonan den Paviljoen haciendo su intentonan pa huy. Segun e tabata purba core e miembronan di CEA tabata su tras.
Minister di husticia di Antiyas ta confirma Peter de Witte como mihor candidato…
Mr drs Arthur Dowers tabata sa di e deliberacion andando…
ORANJESTAD(AAN): Peter de Witte a solicita pa e puesto di Alto Comisario na St. Maarten y Gobierno Antiyano a acepta su solicitud y lo dune e puesto tambe. Aunke cu ainda Peter de Witte mes lo mester confirma cu e lo tuma e paso di bandona Aruba pa sigui cu su carera policial na St. Maarten. Ta for di algun luna pasa caba e proceso a cuminsa pa recluta un Alto Comisario nobo pa e isla di St. Maarten. Esaki ta masha necesario despues cu e isla a pasa door di algun caso serio di corupcion policial pa cual algun funcionario halto di e cuerpo, entre otro su Alto Comisario a worde persigui penalmente.
Minister Presidente Mike Eman a señala:
ORANJESTAD (AAN): Durante un conferencia di prensa ayeramainta, Prome Minister Mike Eman a indica cu Hulanda ta bay haci un esfuerzo pa yuda Gobierno di Aruba pa maneha e situacion di Valero. A indica cu no tin ningun garantia pero e ta un esfuerzo hopi importante cu Minister Maxime Verhagen a compromete su mes y a priminti cu di nan parti Hulanda lo bay haci nan maximo esfuerzo pa convence e gobierno di Brasil of e compania nacional di petroleo di Brasil, esta Petrobras pa mira den e direccion di Aruba.
ORANJESTAD (AAN)— The Links na Divi Aruba a organisa y sponsor un torneo di recauda fondo na beneficio di e Santuario di Burico. Tabata un scramble di 2 persona y 18 buraco, atrayendo 26 pareha di hungadornan di golf local y turista, kendenan a tee off pa 9′or di mainta riba diasabra.
KIA Motors a ofrece un auto pa e hole-in-one riba e cancha di e di 7 buraco, y mientras cu niun hende a logra di hinca e bala den un tiro, e oportunidad a provee un competencia excelente.
E Santuario tabatin dos di su buriconan na e evento.
ORANJESTAD (AAN) — Bin cu un encuesta Parlamentario ta e unico manera pa para proyecto di Ritz Carlton. Asina mr. Andin Bikker, lider di fraccion PDR, a bisa den conferencia semanal di prensa, ayera. Esaki debi cu den un encuesta parlamentario, por investiga cosnan y pone pruebanan riba mesa. “ Un di e cosnan cu nos a constata den e reunion di Parlamento riba Ritz Carlton ta, cu tin un documento pasa na Notario, cu entre otro ta stipula cu tur e rekisitonan a worde cumpli cune.
ORANJESTAD (AAN): Poco dia pasa Booshi Wever ta un di esnan di MEP cu a grita palabra malo y ofende hende manera ta su costumber y a haya apoyo di su coleganan di Staten. Simplemente esey ta e manera di hiba politica di e dirigentenan di MEP y nan ta haci esaki concientemente. Tur e miembronan di Staten di MEP sa masha bon kico Booshi a haci durante e periodo cu e tabata ministro pero pa nan nada di esaki ta descualifica Booshi como dirigente di e partido.
ORANJESTAD.(AAN); Hopi ta esnan cu ta comete actonan castigabel ta kere cu anochi tur pushi ta preto. Increibel locual sa sosode den marduga.Esnan cu mente maligno ta circula, kibra, drenta, horta, atraca y entre nan tin stranheronan combina cu yiunan di tera cu ta comete fechoria. Pero ta danki cu tin personanan responsabel cu na momento di constata cosnan straño ta notifica autoridad pa asina yuda enfrenta esnan cu ta comete maldad, muy en particular den scuridad. Tabata pasa di tres’or di marduga dialuna cu a drenta informe na central di polis cu den cercania di un resort na Noord a surgi un situacion sospechoso.
Pesey contribucion di Reino Hulandes ta importante, segun Premier Eman
ORANJESTAD (AAN): Ayera durante un conferencia di prensa a puntra Prome Minister Mike Eman di con ta bay busca via Hulanda e contacto cu Petrobras. Segun Prome Minister e industria aki ta importante pa tene stabilidad di un pais tambe. E no ta solamente interes personal pero uno di embergadura nacional. A señala cu Petrobras ta accesible pa nos tur dia. A señala cu na e momentonan aki e mercadonan mundial economico no ta atractivo pa tin e operacion di un refineria.
Premier Eman a indica:
ORANJESTAD (AAN): Manera DIARIO a trece dilanti caba Minister Presidente Sr. Mike Eman tabata tin reunionnan hopi importante na Hulanda riba cual den entrevista cu DIARIO e mandatario a papia un tiki riba nan. Ayera, despues di e viahe aki pa Hulanda, Gobierno a yama un conferencia di prensa. Prome minister Mike Eman a hiba palabra unda el a comenta riba e bishita na Hulanda. E punto hopi importante cu a papia riba dje tabata relaciona cu e refineria, a bisa.
Segun Marlon Sneek,
ORANJESTAD(AAN): Durante conferencia di prensa di partido AVP, Parlamentario Marlon Sneek a trece dilanti cu un incidente chikito den parlamento a pone tur hende perde focus di locual tabata wordo discuti, cu ta e terenonan cu a wordo reparti bao di gabinete Oduber 4. Tin caminda cu terenonan a wordo duna sin cu e hendenan tabata tin e derecho di haya esakinan, sin cu a cumpli cu cierto reglanan y sin cu a tene cuenta cu cierto leynan vigente. Sneek ta bisa cu e ta di opinion cu e asunto aki ta un asunto cu ta hopi serio, unda cu ta bay bin sigur un mocion di parlamento pa pidi e Minister hasi un investigacion, pasobra otorgamento di e diferente terenonan no a bay na un forma corecto.
Awe ta cumpli un aña masdi bida , Arianda Eline. E ta haya hopi sunchi y brasa di mami , ruman stima Elizabeth y Rolliene. Di Enrique , di Padushi Eric Pena, su Wela . Omo john , tanta y su primonan. Su Madrina , tanchi sylvia Y tanchi Esperanza y demas Famia Pena y Arias. Hopi aña mas di bida , corda bo ta birando mucha grandi , mester cuminsa wak cosnan mas serio , school ta importante pa bo mes, pa bo tin un bon futuro dia di mañan. Nos destino ta den nos mesun man, nos ta dicidi nos destino den bida. Sunchi di Mami.
ORANJESTAD (AAN): Edwin L. Tromp a nace den e bario di Santa Cruz na Canashito. Na 1970 Sr. Tromp a termina su enseñansa secundario na Colegio San Antonio. Prome cu Edwin a drenta sector bancario el a traha tambe na diferente compania y tambe Gobierno.
Na januari 2, 1975 el a cuminsa traha cu Citibank. Edwin a cuminsa traha como clerk den e departamento di Cuenta coriente y a recore diferente departamento e.o. Transferencia, Credito y a traha tambe den departamento di “offshore bank”.
ORANJESTAD (AAN): SETAR ta continua di ta inovativo, trendy y al dia cu tur loke ta tecnologia moderno y medionan di comunicacion cu ta hopi usa awendia. SETAR na comienso di e fiebre di Facebook a cuminsa cu su Friends of SETAR.
Facebook ta yega te cu 5000 friends y mester bisa cu ya pa basta tempo caba e page di SETAR a yega e limite.


text:
Victima asesina a casa na Juni y tabata traha na Marriott Hotel
ORANJESTAD (AAN): Bao yoramento e mama di e victima Esperanza Amparo Marte a conta con e dia anterior anochi su yiu tabata cerca dje. Nan a mira novela hunto.
Un yamada a drenta y e mama a haya straño cu su yiu a papia di pasaporte y bisa tambe cu ainda e no a haya esaki. E mama ta sinti cu e yamada aki mester worde investiga.
Segun e mama esun cu a mata su yiu conoce e cas pasobra di pafor a lock e porta unda e yiu di 12 aña tabata drumi. Mainta a habri diamars algo pasa di 6or y ora e criatura a lanta pa bay school e mama no tabata tey. Su welo cu tabata biba masha cerca a busca e nieta y asina a hibe pa coy bus cu ta hibe school.
Nan no a mira mancha di sanger den e cas. Asina mes e caso a sosode caba e momento ey pasobra e victima no tabata den e cas pero a ser agredi den su cas prome cu el a ser benta den mondi.
Fiscal Jaap Zondervan a splica cu ta importante pa tene e curpa na e sitio ora di investigacion. Na Hulanda por tene un curpa te hasta mas cu un dia. E clima ta coopera pero na Aruba mester haci mas liher.
A base di pruebanan cu mester acumula entre otro di e asesino na curpa di su victima ta importante pa haci tipo di investigacionnan asina. Ainda no por papia di un sospechoso conoci aunke rumornan tabata fuerte cu tin bista riba un hende.
E victima tin tres yiu di cual dos ta adulto y esun di 12 aña cu ta biba cu e mama den e trailer. Tabata intencion di haci preparacion pa e casa bin Aruba mirando cu el a casa na Juni.
Tabata tin intencion tambe di amplia e trailer pa traha un camber pa e yiu di 12 aña pa e tin su privacidad. Awor e no tey mas pero e mama di e victima ta bisa cu e castigo lo bin di halto pa esun cu a mata su yiu. Nan mes no ta bay tuma represaya den e caso aki of ley den nan man.
E castigo e asesino lo haye for di esun cu tin e poder pa esaki. Hopi conocir di e famia a bin na e sitio y tabata manda palabranan di forza na e famianan. Coleganan na Marriott sigur lo a keda sacudi cu nan colega den house keeping a fayece di e forma aki. Te hasta Esperanza Amparo Marte tabata den e proceso pa bay over na waiter den mesun Marriott.


text:
WILLEMSTAD - Partido polítiko PAIS ke pa ora malechornan kometé un krímen, nan sintié mesora den nan saku. Lider di partido Alex Rosaria ta na Hulanda aworakí i el a hasi
Tag "partido Pais"
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
WILLEMSTAD – Ku sorpresa mayúskulo, partido PAIS a tuma nota di e deklarashonnan durante e konferensiá di prensa di sr. Charles Cooper, ku a papia na nòmber di partido MAN.
WILLEMSTAD – Alex Rosaria a bishitá e Kònsùl General di Colombia, dr. Alfonso Vélez Rivas. Rosaria i Vélez a papia di vários tema e.o. visum, tratado fiskal, turismo, Embahada di
WILLEMSTAD - Partido di koalishon PAIS ta preokupá ku futuro di Aqualectra i ta pidi un reunion di parlamento pa papia
WILLEMSTAD- Partido Pais ta bisa ku ta masha komprendibel ku empleadonan públiko, i e sindikatonan ku ta representá nan, ta
WILLEMSTAD – Partido PAIS ta sostené e plannan aktual di Minister van der Horst pa para e kresementu di gastu
WILLEMSTAD – Nashonnan Uní a proklamá 9 di desèmber komo Dia Internashonal Kontra di Korupshon. Korupshon ta un problema kompleho
WILLEMSTAD – Éksito di e koalishon aki no ta dependé kon bon ta paga kandela. E ta dependé di kon
WILLEMSTAD – Natalie Samson-Coffie, hurista i alabes kolaboradó di frakshon di PAIS, lo trata e reglanan eksistente relashoná ku finansiamentu


text:
Score
Notisia Nobo:
- Víktima di atrako heridá »
- BARBER A SORPRENDE DOMINGUITO »
- ANDRELTON SIMMONS & STEVE JANSSEN komfirma pa CuracaoBaseball Week »
- Playoff final Liga 50 djadumingu na Cirilio Chirino Ballpark »
- Watakeli ,Shuatanari i Stakamahakchi den final di KJ Smash »
- CPost ta introdusi Community Mailbox na Korsou »
- UN FULL SCHOLARSHIP MAS: SUKA van Gurp ta bai drenta University of North Florida »
- Investigashon di merkado laboral ora di prolongashon di pèrmit di trabou na Boneiru posponé »
- Weganan pa wikènt di Liga MCB Promé Divishon i promoshon/degradashon. »
- Boneiru: investigashon interno haysgo di arma na Landfill »
- BARCELONA - Despues di alrededor di 2 luna sin mira akshon, debí na leshon, e futbolista argentino Lionel Messi, ta bèk den gran forma ku su tim Barcelona. Ayera sigur tabata un dia di alegria pa dirigentenan di e tim spañó...
- MADRID- Ayera djaluna 06 di yanüari, e ekipo di Real Madrid a enfrentá e ekipo Celta Vigo i a gana ku anotashon di 3-0. E loke a bira notisia den e viktoria aki ta e dos golnan ku e portugues Cristiano Ronaldo a anotá. Esaki...
- COVENTRY – E atakante yu di Kòrsou Denzel Slager, ku tabata hungando pa e ekipo RKC Waalwijk den eredivisie, a yega na un akuerdo di 18 luna ku e ekipo Coventry City. Coventry City a yega na un akuerdo ku e ekipo RKC Waalwij...
- LONDEN - E konosido futbolista hulandes Edgar Davids, a pone un fin na su karera komo futbolista ayera, djasabra dia 28 desèmber 2013. Esaki despues di a keda ekspulsá awe, kual a bira su di 3 ekspulshon di e aktual temporada...
- INGLATERA - E futbolistanan di orígen Kurasoleño, Leandro Bacuna i Leroy Fer, a risibí karchi hel den nan respektivo weganan realisá ayera, djasabra 28 desèmber 2013, na Inglatera. Ámbos hungadó a hunga den weganan báli...
- SPAÑA - E futbolista Pedro tabatin un hattrick pa Barcelona, anotando na 3 okashon den apénas 8 minüt di tempu, pa asina su tim bòltu un desbentaha di 0-2, pa 3-2. Esaki a sosode den futbòl spañó, den wega kontra di e tim d...
- ALEMANIA - Charlison Benschop a hinka na di 62 minüt di wega pa e tim di Fortuna Dusseldorf, den futbòl na Alemania. Tabata den wega bálido pa 2 Bundesliga, na Alemania, ku e tim di Dusseldorf no ta logra optené punto, ora ku ...
- HULANDA - E hóben atakante di orígen lokal, Jurgen Locadia a hinka 2 gol ayera, djadumingu dia 22 desèmber 2013, pa asina PSV gana di ADO Den Haag, 2-0. Jurgen a habri markadó for di un pinalti na di 33 minüt, pa despues h...
- MADRID - E tim spañó Atlético Madrid, sigur pa un dia ta e punteronan den e divishon máksimo di futbòl. E tim aki ayera djasabra dia 21 desèmber 2013, a gana di Levante , na momentu ku tabata den pitu ku Diego Costa, hung...
- ALMELO - E futbolista nativo di nos isla, Patrick van Aanholt, ku ta hunga den e divishon máksimo di futbòl na Hulanda ku Vitesse, a anotá ayera. Tabata den wega di su tim Vitesse, ku a topa ku SC Heracles Almelo. E wega a k...


text:
E TOREN DI VIGILANSIA (PA ESTUDIO) Yüni 2014
E edishon akí ta kontené e artíkulonan di estudio di 4 pa 31 di ougùstùs 2014.
“Wak kaminda bo ta kana” pa bo bai dilanti
Kon bo por kita opstákulo for di den bo kaminda i logra bo metanan spiritual?
Pregunta di Lektor
Kristiannan tin mag di krema nan defuntu?
Kon Nos Por Yuda un Ruman Divorsiá?
Haña komprondementu profundo di sirkunstansia- i emoshonnan difísil ku hende divorsiá ta lucha kuné.
“Stima Yehova Bo Dios”
Siña kiko Hesus tabata ke men ora el a bisa ku nos tin ku stima Yehova ku henter nos kurason, alma i mente.
“Stima Bo Próhimo Meskos ku Bo Mes”
Kiko Hesus tabata ke men ora el a bisa ku nos mester stima nos próhimo? Kon nos por hasi esei?
Bo Ta Kòrda?
Bo a tuma tempu pa lesa e último edishonnan di E Toren di Vigilansia? Wèl, wak si bo por kontestá e siguiente preguntanan.
Mira Nos Rumannan Ku Ta Parse Débil Manera Yehova Ta Mira Nan
Bo por haña un punto di bista mas positivo di rumannan ku kisas ta parse débil
Yuda Nos Ruman Hòmbernan Alkansá Nan Pleno Potensial
Kon nos por yuda nos ruman hòmbernan hóben i esnan resien batisá alkansá nan pleno potensial?


text:
Diasabra marduga rond di 12:30 falta di preferencia a hunga na e crusada di Watergate. Polis a dirigi su mes ey , paso lo tabata tin hende levemente herida. Na nan jegada esaki no tabata caso. E Hyundai Getz lo no a calcula distancia di e Van KIA y asina ta boks.
Falta di preferencia ta causa di boksmento pariba di Watergate , De La Salle Straat pa Kamerlingh Onnes Straat
Diasabra marduga rond di 12:30 falta di preferencia a hunga na e crusada di Watergate. Polis a dirigi su mes ey , paso lo tabata tin hende levemente herida. Na nan jegada esaki no tabata caso. E Hyundai Getz lo no a calcula distancia di e Van KIA y asina ta boks.


text:
WILLEMSTAD – Wes despues di tratamentu pro-forma dje kaso ‘Magnus’ awe mainta, a disidí ku e akusado Dangelo Damascus tambe mester keda será por lo pronto, te dia trata e kaso ‘Magnus’ dia 4 di ougùstùs próksimo.
Manera ta konosí, Dangelo Damascus anteriormente pa medio di su abogado a pidi wes pa suspendé su enkarselashon, ya ku e ta será inosentemente den e kaso ‘Magnus’. Mirando seriedat dje kaso, korte a rechasá e petishon i a fiha 21 di mei komo e fecha riba kual mester a trata e kaso. Sinembargo, momento ku a trata e kaso pro-forma serka e tres otro akusadonan, wes riba petishon di Ministerio Públiko a fiha e fecha di 4 di ougùstùs, komo e fecha riba kual lo trata e kaso ‘Magnus’.
P’e motibu ei Dangelo Damascus mester a presentá den korte awe mainta, p’asina trata e kaso pro-forma, ya ku e tambe mester ta den korte dia 4 di ougùstùs benidero ora demas akusadonan tambe lo bai t’ei.
Dangelo Damascus sinembargo a bisa wes ku e tin ocho luna será inosentemente, pasó e no tin arte ni parte den e kaso ‘Magnus’. Abogado di Dangelo damascus a mustra ku no tin echo ku por supstansiá e akusashonnan ku tin kontra su kliente, pues el a pidi wes pa suspendé detenshon di Dangelo i pa pon’é den libertat inmediato.
Wes despues di algun minüt di a sgòrs e kaso a indiká ku tin sufisiente indikashon den deklarashon dje demas akusadonan ku Dangelo tambe ta involukrá den e kaso ‘Magnus’. Ademas,tin indikashon ku e ta enbolbí den asesinato dje hòmber Bolle i e kasonan aki tur dos ta bou di investigashon ketu bai. Por último, dia ku a detené Dangelo e tabatin un arma di kandela den su poder, pues tur e tres puntonan aki na opinion di wes, ta sufisiente motibu pa no honra petishonb dje abogado, pues Damascus ta sigui detené i e lo mester presentá den korte dia 4 di ougùstùs awor pa tratamentu dje kaso.


text:
WILLEMSTAD – Nada spektakular a sali for di e reunion ku aktornan ku tin di aber ku seguridat di e turista. Aloménos a rekonosé ku tin un problema. A disidí
WILLEMSTAD - Abogado renombrá, Eric De Vries mester aparesé dilanti konseho di supervishon di abogasia pa duna kuenta i rason. E movementu sivil Akshon Sivil ta akusa De Vries, di HBN-law
WILLEMSTAD – Segun wes, Edsel Gumbs mester a akseptá e kambio di posishon ku gobièrnu a ofresé. E eks presidente di Servisio di inteligensia VDC a haña e enkargo pa
WILLEMSTAD - Ayera nochi e lider di MFK, Gerrit Schotte a rekobrá su libertat di forma inmediato, despues ku wes a
WILLEMSTAD – Cicely van der Dijs ayera nochi eksaktamente 13 minüt pasá di nuebe tabata un siudadano liber atrobe, momento
WILLEMSTAD – Wes despues di tratamentu pro-forma dje kaso ‘Magnus’ awe mainta, a disidí ku e akusado Dangelo Damascus tambe
WILLEMSTAD - Presidente di Konseho di supervishon di abogasia, Maroeska Scholte lo mantené su posishon komo presidente. Segun ‘wrakingkamer’ di e
WILLEMSTAD – E kaso di disiplina di Órden di Abogado kontra abogado Sulvaran, Peterson i Eustatius no lo sigui mañan.
WILLEMSTAD – Abogadonan Sulvaran, Eustatius i Peterson ke pa e kaso di Orden di Abogado, di disiplina kontra nan ta


text:
KAPÍTULO SHETE
Berdadero Speransa pa Bo Sernan Kerí Ku A Muri
Kon nos por sa ku e resurekshon realmente lo tuma lugá?
Kiko ta indiká ku Yehova ta deseá di resusitá e mortonan?
Ken lo haña resurekshon?
IMAGINÁ ku bo ta huyendo for di un enemigu kruel. E ta hopi mas fuerte i mas lihé ku bo. Bo sa ku e ta sin miserikòrdia pasobra bo a mir’é mata algun di bo amigunan. Pero kon ku bo purba kore bai lag’é, e ta sigui yega mas serka. Parse ku no tin ningun skapatorio. Pero diripiente, ata un reskatadó ta presentá na bo lado. E ta hopi mas poderoso ku bo enemigu, i e ta primintí di yuda bo. Ki un gran alivio bo ta sinti!
2 Den un sentido, bo ta ser persiguí dor di un enemigu asina. I no abo so, nos tur. Manera nos a siña den e kapítulo anterior, Beibel ta yama morto un enemigu. Ni un di nos por kore bai lag’é ni resistié. Mayoria di nos a mira kon e enemigu aki a kita bida di hendenan ku nos stima. Pero Yehova ta hopi mas poderoso ku morto. E ta e Reskatadó amoroso ku ya kaba a demostrá ku e por derotá e enemigu aki. I el a primintí di destruí e enemigu aki—morto—unabes pa semper. Beibel ta siña: “E delaster enemigu ku lo wòrdu destruí ta morto.” (1 Korintionan 15:26) Esei ta bon notisia!
3 Laga nos konsiderá brevemente kon e enemigu, morto, ta afektá nos ora ku e kita bida di un hende ku nos konosé. Esaki lo yuda nos komprondé un promesa ku lo hasi nos felis. E kos ta ku Yehova ta primintí ku e mortonan lo biba atrobe. (Isaias 26:19) Nan lo haña resurekshon. Esei ta e speransa ku Dios ta duna nos.
ORA UN SER KERÍ MURI
4 Bo a yega di pèrdè un ser kerí? E doló, tristesa i sintimentu di impotensia por parse insoportabel. Na momentunan asina, nos tin ku akudí na e Palabra di Dios pa haña konsuelo. (2 Korintionan 1:3, 4) Beibel ta yuda nos komprondé kiko Yehova ku Hesus ta pensa tokante morto. Hesus semper a reflehá su Tata perfektamente, i tin un relato ku ta konta kon Hesus a reakshoná ora ku el a eksperensiá e doló di pèrdè un ser kerí. (Juan 14:9) Tur biaha ku Hesus tabata na Yerusalèm, e tabatin kustumber di bai bishitá Lázaro i su ruman muhénan, Maria i Marta, kendenan tabata biba na Betania, un stat djis eibanda. Nan a bira amigu íntimo. Beibel ta bisa: “Hesus tabata stima Marta i su ruman muhé i Lázaro.” (Juan 11:5) Pero manera nos a siña den e kapítulo anterior, Lázaro a muri.
5 Kon Hesus a sinti ora ku su amigu a muri? E relato ta bisa nos ku Hesus a bai serka Lázaro su famia- i amigunan segun ku nan tabata yora su morto. Ora Hesus a mira nan, “el a bira profundamente konmoví den spiritu i masha emoshoná.” Anto e relato ta bisa: “Hesus a yora.” (Juan 11:33, 35) Hesus su tristesa a nifiká ku e no tabatin ningun speransa? Apsolutamente ku nò. De echo, Hesus tabata sa ku algu maravioso tabata a punto di tuma lugá. (Juan 11:3, 4) Pero tòg el a sinti e doló i tristesa ku morto ta trese.
6 Den un sentido, Hesus su tristesa ta un animashon pa nos. E ta siña nos ku Hesus i su Tata, Yehova, ta odia morto. Pero Yehova Dios por lucha kontra e enemigu ei i vens’é! Laga nos mira kiko Dios a kapasitá Hesus pa hasi.
“LÁZARO, BIN PAFÓ!”
7 Lázaro tabata derá den un kueba, i Hesus a pidi pa kita e piedra ku a tapa boka di e kueba. Marta no tabata di akuerdo pa hasi esei pasobra despues di kuater dia, Lázaro su kurpa mester a kuminsá putri kaba. (Juan 11:39) Desde un punto di bista humano, ta ki speransa por tabatin?
8 Pero nan a hala e piedra, i Hesus a yama na bos haltu: “Lázaro, bin pafó!” Kiko a sosodé? “Esun ku a muri a bin pafó.” (Juan 11:43, 44) Bo por imaginá e alegria di e hendenan presente? Sea ku Lázaro tabata nan ruman, famia, amigu òf bisiña, nan tabata sa ku el a muri. Sin embargo, at’é aki—e mesun hòmber stimá—pará meimei di nan atrobe. Esei lo mester a parse un kos inkreibel. Hopi hende sin duda lo a brasa Lázaro di alegria. Ki un viktoria riba morto!
9 Hesus no a pretendé ku el a hasi e milager asombroso aki ku su mes poder. Den su orashon djis promé ku el a yama Lázaro pa sali, el a mustra bon kla ku ta Yehova tabata e Fuente di e resurekshon. (Juan 11:41, 42) Esaki no tabata e úniko biaha ku Yehova a usa su poder pa resusitá un hende morto. E resurekshon di Lázaro ta un di e nuebe milagernan di resurekshon ku tin pará skirbí den e Palabra di Dios.* Ta un plaser pa lesa i studia e relatonan aki. Nan ta siña nos ku Dios no ta hasi distinshon di persona, pasobra entre esnan resusitá tabatin hóben i bieu, hòmber i muhé, israelita i no-israelita. I ki un alegria e pasashinan aki di Beibel ta deskribí! Por ehèmpel, ora Hesus a lanta un hobensita for di morto, su mayornan “tabata for di nan mes di gran eksitashon.” (Marko 5:42, NW) Sí, Yehova a duna nan un motibu di alegrá ku nunka nan lo no a lubidá.
10 Klaru ku e personanan ku Hesus a resusitá, ku tempu a bolbe muri. Akaso esaki ta nifiká ku no a bale la pena resusitá nan? Nò. E relatonan bíbliko aki ta konfirmá bèrdatnan importante i ta duna nos speransa.
SIÑA FOR DI E RELATONAN DI RESUREKSHON
11 Beibel ta siña ku e mortonan “no sa nada.” Nan no ta na bida ni nan no tin un eksistensia konsiente ningun kaminda. E relato di Lázaro ta konfirmá e bèrdat aki. Ora Lázaro a bolbe na bida, akaso el a konta hende relatonan emoshonante tokante shelu? Òf el a spanta nan ku kuentanan horibel tokante un fièrnu di kandela? Nò. Beibel no tin ningun di e historianan ei for di boka di Lázaro. Durante e kuater dianan ku e tabata morto, e ‘no tabata sa nada.’ (Eklesiastés 9:5) Lázaro simplemente tabata drumí den morto.—Juan 11:11.
12 E relato di Lázaro ta siña nos tambe ku e resurekshon ta un realidat, no un simpel kuenta di fantasia. Hesus a resusitá Lázaro dilanti di un multitut di testigu. Asta e lidernan religioso, ku tabata odia Hesus, no a nenga ku e milager aki a sosodé. Mas bien nan a bisa: “Kiko nos ta hasi? Pasobra e hòmber aki [Hesus] ta hasi hopi milager.” (Juan 11:47) Hopi hende a bai mira e hòmber resusitá. Komo resultado, mas hende ainda a pone fe den Hesus. Nan a mira Lázaro komo un prueba bibu di e echo ku ta Dios a manda Hesus. E evidensia aki tabata asina poderoso ku algun di e lidernan religioso hudiu di kurason duru, a plania pa mata tantu Hesus komo Lázaro.—Juan 11:53; 12:9-11.
13 Ta irealístiko pa aseptá e resurekshon komo un echo? Nò, pasobra Hesus a siña e hendenan ku un dia “tur ku ta den graf” lo ser resusitá. (Juan 5:28) Yehova ta e Kreadó di tur bida. Ta duru pa kere ku e por bolbe krea bida? Esei lo ta dependé naturalmente di Yehova su memoria. E por kòrda nos sernan kerí ku a muri? Wèl, nos universo ta konsistí di míles di miónes di strea, i tòg Dios sa e nòmber di kada un di nan! (Isaias 40:26) Pues, Yehova Dios por kòrda tur detaye di nos sernan kerí ku a muri, i e ta kla pa restorá nan na bida.
14 Beibel ta siña nos ku Yehova ta ansioso pa resusitá e mortonan. Kon nos por ta sigur di esaki? E hòmber fiel Jòb a puntra: “Si un hende muri, lo e bolbe biba?” Jòb a papia di warda den graf te ora ku e tempu yega pa Dios kòrda riba dje. El a bisa Yehova: “Abo lo yama, i ami lo kontestá bo; lo bo anhelá na e obra di bo mannan.”—Jòb 14:13-15.
15 Pensa riba esei! Bon mirá, Yehova ta anhelá pa trese e mortonan bèk na bida. No ta alentador pa sa ku Yehova ta sinti asina? Pero relashoná ku e futuro resurekshon aki, ken lo ser resusitá i na unda?
“TUR KU TA DEN GRAF”
16 E relatonan di resurekshon den Beibel ta siña nos hopi kos tokante e binidero resurekshon. E hendenan ku a ser restorá na bida aki mes riba tera a bolbe uni ku nan sernan kerí. E futuro resurekshon lo ta similar, pero hopi mas mihó. Manera nos a siña den Kapítulo 3, Dios su propósito ta pa henter e tera keda transformá den un paradeis. Pues e mortonan lo no resusitá den un mundu yen di guera, kriminalidat i malesa. Nan lo tin un oportunidat di biba pa semper riba e tera aki bou di kondishonnan di pas i felisidat.
17 Ken lo resusitá? Hesus a bisa ku “tur ku ta den graf lo tende [Hesus] su bos, i lo sali.” (Juan 5:28, 29) Asina tambe Revelashon 20:13 ta bisa: “Laman a entregá e mortonan ku tabata den dje, i morto i Hades a entregá e mortonan ku tabata den nan.” “Hades” ta referí na e graf komun di humanidat. (Wak e Apèndiks.) E graf kolektivo aki lo ser hasí bashí. Tur e míles di miónes di hendenan ku ta sosegá den dje lo biba atrobe. Apòstel Pablo a bisa: “Lo tin un resurekshon di tantu e hustunan komo e malbadonan.” (Echonan 24:15) Kiko esei ta nifiká?
18 “E hustunan” ta inkluí hopi di e hendenan ku nos ta lesa di dje den Beibel ku a biba promé ku Hesus a bin na tera. Lo bo por pensa riba Noe, Abraham, Sara, Moisés, Ruth, Ester i hopi otro mas. Hebreonan kapítulo 11 ta papia di algun di e hòmber- i muhénan aki ku tabatin fe firme den Dios. Pero “e hustunan” ta inkluí tambe e sirbidónan di Yehova ku muri den nos tempu. Debí na e speransa di resurekshon, nos por ser librá di kualke miedu di muri.—Hebreonan 2:15.
19 Kiko di tur e hendenan ku no a sirbi òf obedesé Yehova pasobra nunka nan no tabata sa di dje? Dios lo no lubidá e míles di miónes di hendenan ‘malbado’ aki. Nan tambe lo ser resusitá i lo duna nan tempu pa siña tokante e Dios berdadero i sirbié. Durante un periodo di mil aña, lo resusitá e mortonan i duna nan oportunidat di djòin hende fiel riba tera den sirbi Yehova. Lo ta un tempu maravioso. E periodo aki ta loke Beibel ta referí na dje komo Dia di Huisio.#
20 Akaso esaki ta nifiká ku tur hende ku a yega di biba lo haña resurekshon? Nò. Beibel ta bisa ku algun di e mortonan ta den Gehena, tradusí komo “fièrnu” den Beibel Santu. (Lukas 12:5) Gehena a haña su nòmber for di un lugá di dùmp sushi ku tabatin pafó di antiguo Yerusalèm. Einan hende tabata kima sushi i kurpanan morto. E kurpanan morto ku nan a tira einan tabata di personanan ku e hudiunan no a konsiderá digno di haña un entiero i un resurekshon. Pues Gehena ta un símbolo apropiá di destrukshon eterno. Ounke Hesus lo hunga un papel den husga e bibu- i e mortonan, Yehova ta e Hues final. (Echonan 10:42) Nunka Yehova lo resusitá personanan ku e ta husga ku ta malbado i no ke kambia.
E RESUREKSHON SELESTIAL
21 Beibel ta referí tambe na un otro tipo di resurekshon, unu pa biba komo un kriatura spiritual den shelu. Den Beibel nos ta haña un solo ehèmpel di e tipo di resurekshon aki, esun di Hesukristu.
22 Despues ku nan a mata Hesus komo hende, Yehova no a permití su Yu fiel keda den graf. (Salmo 16:10; Echonan 13:34, 35) Dios a resusitá Hesus, pero no komo hende. Apòstel Pedro a splika ku Kristu a ser “matá den e karni, ma hasí bibu den e spiritu.” (1 Pedro 3:18) Esaki tabata realmente un gran milager. Hesus tabata bibu atrobe komo un persona spiritual poderoso! (1 Korintionan 15:3-6) Hesus tabata e promé persona ku a yega di risibí e tipo di resurekshon glorioso aki. (Juan 3:13) Pero lo e no tabata e último.
23 Komo ku Hesus tabata sa ku pronto lo e bolbe na shelu, el a bisa su siguidónan fiel ku lo el a “prepará un lugá” pa nan einan. (Juan 14:2) Hesus a referí na esnan ku lo bai shelu komo su “tou chikitu.” (Lukas 12:32) Kuantu persona lo forma parti di e grupo relativamente chikí aki di kristiannan fiel? Segun Revelashon 14:1, apòstel Juan a bisa: “Mi a wak, i ata e Lamchi [Hesukristu] tabata pará riba Seru Sion, i huntu kuné 144.000 ku tabatin su nòmber i e nòmber di su Tata skirbí na nan frenta.”
24 E 144.000 kristiannan aki, ku ta inkluí Hesus su apòstelnan fiel, ta haña resurekshon pa biba den shelu. Na ki tempu nan resurekshon ta tuma lugá? Apòstel Pablo a skirbi ku lo e sosodé durante e tempu di Kristu su binida. (1 Korintionan 15:23) Manera lo bo siña den Kapítulo 9, nos ta bibando awor den e tempu ei. Pues, di e poko personanan ku a resta di e 144.000, esnan ku muri den nos tempu ta resusitá instantáneamente pa bida den shelu. (1 Korintionan 15:51-55) Sin embargo, e gran mayoria di humanidat tin e speransa di ser resusitá den futuro pa biba den Paradeis riba tera.
25 Sí, Yehova realmente lo derotá nos enemigu morto, i lo e disparsé pa semper! (Isaias 25:8) Pero kisas bo ta puntra bo mes: ‘Kiko esnan ku haña resurekshon pa biba den shelu lo bai hasi einan?’ Nan lo forma parti di e maravioso gobièrnu di Reino den shelu. Nos lo siña mas tokante e gobièrnu ei den e siguiente kapítulo.
LOKE BEIBEL TA SIÑA
- E relatonan di resurekshon den Beibel ta duna nos un speransa sigur.—Juan 11:39-44.
- Yehova ta ansioso pa trese e mortonan bèk na bida.—Jòb 14:13-15.
- Tur hende den e graf komun di humanidat lo ser resusitá.—Juan 5:28, 29.
* E otro relatonan nos ta haña na 1 Reinan 17:17-24; 2 Reinan 4:32-37; 13:20, 21; Mateo 28:5-7; Lukas 7:11-17; 8:40-56; Echonan 9:36-42 i 20:7-12.
# Pa mas informashon riba Dia di Huisio i e base pa ser husgá, sea asina bon di wak e Apèndiks.
Pregunta di Estudio
1-3. Ki enemigu ta persiguí nos tur, i dikon un konsiderashon di loke Beibel ta siña lo duna nos un poko alivio?
4. (a) Dikon e manera ku Hesus a reakshoná riba morto di un ser kerí ta siña nos kiko ta Yehova su sintimentu tokante morto? (b) Hesus a desaroyá ki amistat spesial?
5, 6. (a) Kon Hesus a reakshoná ora ku e tabata huntu ku Lázaro su famia- i amigunan ku tabata yora? (b) Dikon Hesus su tristesa ta un animashon pa nos?
7, 8. Dikon e kaso di Lázaro lo por a parse sin speransa pa e hendenan presente, pero kiko Hesus a hasi?
9, 10. (a) Kon Hesus a revelá e Fuente di su poder pa resusitá Lázaro? (b) Menshoná algun benefisio di lesa e relatonan di resurekshon den Beibel.
11. Kon e relato di Lázaro su resurekshon ta yuda konfirmá e bèrdat ku tin pará skirbí na Eklesiastés 9:5?
12. Dikon nos por tin sigur ku e resurekshon di Lázaro realmente a tuma lugá?
13. Ki base nos tin pa kere ku Yehova realmente por resusitá e mortonan?
14, 15. Manera nos por mira for di loke Jòb a bisa, kiko ta indiká ku Yehova ta deseá di resusitá e mortonan?
16. E mortonan lo haña resurekshon pa biba bou di ki klase di kondishon?
17. Kon ekstenso e resurekshon lo ta?
18. Ken lo ta inkluí den “e hustunan” ku lo haña resurekshon, i ki efekto e speransa aki por tin riba abo personalmente?
19. Ken ta “e malbadonan,” i Yehova bondadosamente ta duna nan ki oportunidat?
20. Kiko ta Gehena, i ken ta bai einan?
21, 22. (a) Ki otro tipo di resurekshon tin? (b) Ken tabata e promé persona ku a yega di risibí un resurekshon pa bida komo persona spiritual?
23, 24. Ken ta forma Hesus su “tou chikitu,” i kuantu nan kantidat lo ta?
25. Kiko nos lo konsiderá den e siguiente kapítulo?


text:
Reakshonando riba publikashon di e konferecia di prensa ku a tuma luga recien relashona ku e pustamentu semanal riba Kaya Ir. Randolph Statius van Eps mi ke ekspresa mi asombro riba loke hefe di KPCN Hildegard Buitink a mustra prensa riba dje. E señora ta hanja ku ta usa palabra i ekspreshonnan hopi insolente kontra polis. Algu ku ta parse mi hopi straño mes.
Pa kompronde otro lo ta bon si señora Buitink meshona e palabra i ekspreshonnan hopi insolente ku a ser usa riba media social ku ta ser konsidera komo mina di outoridat. Ku bista riba esey, referiendo na e sentecia di Korte Supremo ku ta bisa:
“Belediging van een ambtenaar tijdens of wegens de rechtmatige uitoefening van zijn functie: de Hoge Raad heeft op 22 september 2009 geoordeeld dat uitlatingen van de woorden “sukkels”, “klootzakken”, “losers” en “kankerlijers” tegenover het openbaar gezag onder omstandigheden beledigend en dus strafbaar zijn (zie HR 22 september 2009, LJN BI5623).” (Wikipedia)
Tipo di palabra i ekspreshonnan asina a keda usa den direkshon personbal di señora Buitink of su secudarionan? Ademas di esey si te na ora mes ku riba media social ta usa sierto palabra i ekspreshonan ta e pregunta ku esaki tin e tendencia den su konteksto pa desbarata polis i danja nomber di kwalkier di e ambtenaarnan individual.
Aparentemente hari tambe por ser konsidera komo insolente (conclusie Procureur-Generaal Hoge Raad der Nederlanden AA9745).
Aho si pinta un karikatura di un baka ku pechi di polis riba su kabez, esey ta insolente? Kon nos ta jama e eksprshonnan di Wilders i varios otro? Tambe ta bon pa duna splikashon si e sirkumstansha, ku polis a usa arma (e.o. los tiro ku pistol, pepperspray i otro medionan violensha), den su konteksto ta hustifiká e palabra i ekspreshonnan den e propocion ku segun señora Buitink ta konsidera komo insolente. Echo ta ku polis a los mas ku dos tiro i usa otro medidanan. Ministerio Publiko lo hasi investigashon si esey tabata nesesario?
Meskos ku na Hulanda ekspreshon liber tambe na Bonaire ta algu sagrado. Si kwalke persona of outoridat sinti su mes ofendi e kaminda ta ampliamente habri pa hasi denucia serka husticia. No solamente polis pero tin mas aparato gobermental ku NO TA DEUGD.
Ta bon pa señora Buiting realisa ku e base riba kwal e ta na Bonaire ta un akwerdo politiko sin ku a konsulta e pueblo di Bonaire.